Avis juridique important

|

32002D0743

2002/743/ΕΚ: Απόφαση της Επιτροπής, της 14ης Αυγούστου 2002, για τροποποίηση της απόφασης 97/634/ΕΚ για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές σολομού Ατλαντικού εκτροφής, καταγωγής Νορβηγίας

Επίσημη Εφημερίδα αριθ. L 240 της 07/09/2002 σ. 0051 - 0062

Απόφαση της Επιτροπήςτης 14ης Αυγούστου 2002για τροποποίηση της απόφασης 97/634/ΕΚ για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές σολομού Ατλαντικού εκτροφής, καταγωγής Νορβηγίας(2002/743/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 2238/2000(2), και ιδίως το άρθρο 8,τον κανονισμό (EΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας(3), και ιδίως το άρθρο 13,Κατόπιν διαβουλεύσεων με τη συμβουλευτική επιτροπή,Εκτιμώντας τα ακόλουθα:Α. ΠΡΟΗΓΟΥΜΕΝΗ ΔΙΑΔΙΚΑΣΙΑ(1) Στις 31 Αυγούστου 1996, η Επιτροπή ανήγγειλε, με δύο χωριστές ανακοινώσεις που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων, την έναρξη διαδικασίας αντιντάμπινγκ(4) και διαδικασίας κατά των επιδοτήσεων(5) όσον αφορά τις εισαγωγές σολομού Ατλαντικού εκτροφής (το "υπό εξέταση προϊόν"), καταγωγής Νορβηγίας.(2) Αυτές οι διαδικασίες κατέληξαν στην επιβολή δασμών αντιντάμπινγκ και αντισταθμιστικών δασμών, δυνάμει των κανονισμών του Συμβουλίου (ΕΚ) αριθ. 1890/97(6) και 1891/97(7), τον Σεπτέμβριο του 1997 για να εξουδετερωθούν οι ζημιογόνες επιπτώσεις του ντάμπινγκ και των επιδοτήσεων.(3) Παράλληλα, με την απόφαση 97/634/EΚ(8), όπως τροποποιήθηκε τελευταία από την απόφαση 2002/157/ΕΚ(9), η Επιτροπή απεδέχθη τις αναλήψεις υποχρεώσεων 190 νορβηγών εξαγωγέων, και οι εισαγωγές του εν λόγω προϊόντος που πραγματοποίησαν οι εταιρείες αυτές στην Κοινότητα, απαλλάχθηκαν από τους εν λόγω δασμούς αντιντάμπινγκ και αντισταθμιστικούς δασμούς.(4) Δεδομένου ότι αναθεωρήθηκε μεταγενέστερα η μορφή των δασμών, οι κανονισμοί (ΕΚ) αριθ. 1890/97 και (ΕΚ) αριθ. 1891/97 αντικαταστάθηκαν από τον κανονισμό (ΕΚ) αριθ. 772/1999(10), όπως τροποποιήθηκε τελευταία από τον κανονισμό (ΕΚ) αριθ. 322/2002(11).(5) Κατόπιν ενδείξεων σύμφωνα με τις οποίες τα ισχύοντα μέτρα δεν θα επιτύχουν τα επιδιωκόμενα αποτελέσματα, κινήθηκε ενδιάμεση επανεξέταση των μέτρων(12), το Φεβρουάριο 2002, δυνάμει του άρθρου 11 παράγραφος 3 του κανονισμού (ΕΚ) αριθ. 384/96 ("βασικός κανονισμός αντιντάμπινγκ") και του άρθρου 19 παράγραφος 1 του κανονισμού (ΕΚ) αριθ. 2026/97 ("βασικός κανονισμός αντεπιδοτήσεων").(6) Η Επιτροπή, έχοντας λόγους να υποψιάζεται ότι ορισμένες εταιρίες δεν τηρούσαν τους όρους των αναλήψεων υποχρεώσεών τους, κατά τον κανονισμό (EΚ) αριθ. 452/2002(13) ("κανονισμός καταγραφής") και δυνάμει του άρθρου 14 παράγραφος 5 του βασικού κανονισμού αντιντάμπινγκ και του άρθρου 16 παράγραφος 4 του βασικού κανονισμού αντεπιδοτήσεων, πραγματοποίησε εισαγωγές από όλες τις νορβηγικές εταιρίες που είχαν προτείνει αναλήψεις υποχρεώσεων με την επιφύλαξη καταγραφής. Η περίοδος κατά την οποία είναι δυνατή η εφαρμογή του κανονισμού καταγραφής παρατάθηκε για περαιτέρω περίοδο με τον κανονισμό (EΚ) αριθ. 1008/2002 της Επιτροπής(14). Τούτο σημαίνει ότι σε περίπτωση διαπίστωσης παραβίασης ή ανάκλησης της ανάληψης υποχρέωσης, μπορούν να εισπραχθούν δασμοί με αναδρομική ισχύ επί των προϊόντων που έχουν τεθεί σε ελεύθερη κυκλοφορία στην Κοινότητα, αρχής γενομένης από την ημερομηνία της παραβίασης ή της ανάκλησης της ανάληψης υποχρέωσης.Β. ΠΑΡΑΒΙΑΣΗ ΤΗΣ ΑΝΑΛΗΨΗΣ ΥΠΟΧΡΕΩΣΕΩΝ1. Υποχρεώσεις εταιρειών με ανάληψη υποχρεώσεων(7) Οι αναλήψεις υποχρεώσεων που προτάθηκαν από τις νορβηγικές εταιρείες, τις υποχρεώνουν, μεταξύ άλλων, να εξάγουν το υπό εξέταση προϊόν στην Κοινότητα σε ελάχιστα επίπεδα τιμών εισαγωγής ("ΕΕΤ"), τα οποία καθορίζονται στην ανάληψη υποχρέωσης, ή πάνω απ' αυτά. Τα εν λόγω ΕΕΤ, τα οποία εξουδετερώνουν τις ζημιογόνες επιπτώσεις του ντάμπινγκ, εφαρμόζονται σε διαφορετικές "παρουσιάσεις" ή κατηγορίες σολομού (π.χ. "παρουσίαση β - ψάρι απεντερωμένο, με κεφάλι"). Εισάγεται ένα στοιχείο ελαστικότητας σε ό,τι αφορά τα ΕΕΤ, σύμφωνα με το οποίο ένας εξαγωγέας δύναται να πραγματοποιήσει ορισμένες εξαγωγικές συναλλαγές του εν λόγω προϊόντος, σε τιμές χαμηλότερες του ΕΕΤ (π.χ. σε 85 % του ΕΕΤ), εφόσον η καθαρή μέση σταθμισμένη τιμή πώλησης για όλες τις εξαγωγικές συναλλαγές κατά το τρίμηνο που αφορά την υπό εξέταση παρουσίαση, τοποθετείται στο ΕΕΤ ή πάνω από αυτό.(8) Ακόμη, οι εταιρείες είναι υποχρεωμένες, δυνάμει των αναλήψεων υποχρεώσεων, να παρέχουν στην Επιτροπή τακτικά και λεπτομερή στοιχεία σχετικά με τις πωλήσεις τους στην Κοινότητα (ή τη μεταπώληση από συνδεδεμένα μέρη στην Κοινότητα) σολομού Ατλαντικού εκτροφής, υπό μορφή τριμηνιαίων εκθέσεων. Στην ρήτρα Ε.10 των αναλήψεων υποχρεώσεων, ορίζεται ότι οι εκθέσεις αυτές πρέπει να παραληφθούν από την Επιτροπή το αργότερο εντός 30 ημερών μετά τη λήξη εκάστου τριμήνου.(9) Δυνάμει του άρθρου 8 παράγραφος 7 του κανονισμού αντιντάμπινγκ, η Επιτροπή διενεργεί τακτικές επιτόπιες επαληθεύσεις στις εγκαταστάσεις εταιρειών της επιλογής της, προκειμένου να εξακριβώσει κατά πόσον οι πληροφορίες που παρέχονται στις εν λόγω τριμηνιαίες εκθέσεις είναι αληθείς και ακριβείς.2. Nordic Group ASA(10) Στην εταιρεία Nordic Group ASA (ΑΥ αριθ. 1/111, συμπληρωματικός κωδικός Taric 8217 ), όπου πραγματοποιήθηκε επαλήθευση, διαπιστώθηκε ότι για ένα τρίμηνο του 2001, η καθαρή μέση σταθμισμένη τιμή πώλησης για την "παρουσίαση β" ήταν αισθητά χαμηλότερη του ΕΕ που καθορίζεται στη ρήτρα Γ.3 της ανάληψης υποχρέωσης.(11) Επειδή διαπιστώθηκε παραβίαση της ανάληψης υποχρέωσης, η εταιρεία ενημερώθηκε σχετικά με τα ουσιώδη πραγματικά περιστατικά και το σκεπτικό βάσει των οποίων η Επιτροπή επρόκειτο να ανακαλέσει την αποδοχή των αναλήψεων υποχρεώσεών της καθώς και αυτών μιας συνδεόμενης εταιρείας (βλέπε κατωτέρω την αιτιολογική σκέψη), και βάσει των οποίων επρόκειτο να συσταθεί η επιβολή οριστικών δασμών αντιντάμπινγκ και αντισταθμιστικών δασμών. Παραχωρήθηκε προθεσμία εντός της οποίας μπορούν να υποβληθούν παρατηρήσεις γραπτώς και προφορικώς. Οι παρατηρήσεις που υποβλήθηκαν ελήφθησαν υπόψη, όπου αυτό θεωρήθηκε σκόπιμο.(12) Ενώ η Nordic Group ASA δεν αρνήθηκε ότι η καθαρή μέση σταθμισμένη τιμή πώλησης για την "παρουσίαση β" του σολομού, κατά το εν λόγω τρίμηνο, ήταν χαμηλότερη του ΕΕ, ισχυρίστηκε ωστόσο ότι υπήρχαν ελαφρυντικά στοιχεία για το γεγονός αυτό. Αναφέρθηκε ότι οι απασχολούμενοι στην Nordic Group ASA είχαν λάβει ρητές εντολές σχετικά με τη χρήση της ρήτρας "ελαστικότητα 15 %" για τις αναλήψεις υποχρεώσεων σε ότι αφορά τον σολομό (βλέπε ανωτέρω σημείο 7) και ότι θα δινόταν μεγάλη προσοχή για να διασφαλισθεί ότι οι πωλήσεις σε πελάτη, σε τιμή χαμηλότερη από το ΕΕ, θα αντισταθμίζεται από πωλήσεις σε τιμή υψηλότερη του ΕΕ. Ως προς αυτό, υποστηρίχθηκε ότι ένας απασχολούμενος εσκεμμένως δεν συμμορφώθηκε προς την εντολή αυτή για μια χρονική περίοδο μεταξύ Ιανουαρίου και Μαρτίου 2001 και ότι εξαιτίας της δράσης αυτού του προσώπου, παραβιάστηκε η ανάληψη υποχρέωσης. Ο εν λόγω απασχολούμενος πωλούσε σολομό σε τιμές χαμηλότερες από αυτές που είναι αναγκαίες για να τηρούνται τα τριμηνιαία ΕΕ, επί πλέον δε εξέδιδε πιστωτικά σημειώματα, κατά παράβαση των εντολών της εταιρείας. Συνεπώς, η Nordic Group ASA προέβαλε το επιχείρημα ότι η δράση του εν λόγω προσώπου δεν μπορούσε να ελεγχθεί από την εταιρεία και ότι η παραβίαση οφείλεται σε ανωτέρα βία.(13) Αναφέρθηκε επίσης ότι η εταιρεία άρχισε να έχει υποψίες για τις πράξεις του εν λόγω απασχολούμενου στις αρχές του 2001, επειδή διαπιστώθηκαν απροσδόκητα χαμηλά περιθώρια στις πωλήσεις στην χώρα στην Κοινότητα, για τις οποίες το άτομο αυτό ήταν υπεύθυνο. Με βάση τις ως άνω υποψίες, ο κατηγορούμενος ετέθη σε αντιπαράσταση και υπό "διοικητική επιτήρηση" από τα μέσα Φεβρουαρίου 2001 μέχρι την τελική αποχώρησή του από την εταιρεία στις 31 Μαρτίου 2001. Ωστόσο, διαπιστώθηκε ότι κατά την περίοδο αυτής της διοικητικής επιτήρησης, η απασχολούμενος εξακολούθησε να πραγματοποιεί πωλήσεις στην Κοινότητα σε τιμές οι οποίες είχαν ως αποτέλεσμα την πτώση της μέσης τιμής της περιόδου, σε επίπεδο χαμηλότερο του ΕΕ.(14) Η εταιρεία ήταν της γνώμης ότι δεν μπορεί να θεωρηθεί υπεύθυνη για τις πράξεις του απασχολούμενου σε αυτήν, σε ότι αφορά την μη τήρηση του ΕΕ κατά το εν λόγω τρίμηνο. Η Επιτροπή δεν συμφωνεί με την άποψη αυτή, διότι κρίνει ότι μια εταιρεία κανονικά έχει την ευθύνη για τις πράξεις των εργαζομένων σε αυτήν, οι οποίες εκτελούνται στο πλαίσιο στο πλαίσιο της απασχόλησής τους. Στην παρούσα περίπτωση, η εταιρεία εντόπισε προβλήματα σε ότι αφορά στις τιμές πωλήσεων στις αρχές του τριμήνου και έφερε σε αντιπαράσταση τον εν λόγω απασχολούμενο, επί πλέον δε τον υπέβαλε σε ενδελεχή έλεγχο. Ωστόσο, παρά το γεγονός αυτό, η εταιρεία εξακολούθησε τις πωλήσεις σε τιμές που δεν συμφωνούσαν με την ανάληψη υποχρεώσεων, κατά συνέπεια, δεν γίνεται δεκτός ο ισχυρισμός ότι συνέτρεχε περίπτωση ανωτέρας βίας.(15) Παρατηρήθηκε επίσης ότι πρέπει να υπάρχει εύλογη σχέση μεταξύ της δράσης που αναλαμβάνουν τα κοινοτικά όργανα εντός του πλαισίου του παρόντος συστήματος ανάληψης υποχρεώσεων σε ότι αφορά τον σολομό Ατλαντικού εκτροφής, καταγωγής Νορβηγίας, και των επιδιωκόμενων στόχων των εν λόγω μέτρων. Στην περίπτωση αυτή προβλήθηκε το επιχείρημα ότι "... επρόκειτο για ένα μεμονωμένο περιστατικό ...", το μοναδικό για την Nordic Group ASA, και ότι είναι απίθανο να επαναληφθεί κάτι παρόμοιο στην βιομηχανία σολομού. Ακολούθως, η εταιρεία παρατήρησε ότι, αν η Επιτροπή δεν αναλάβει δράση για την περίπτωση αυτή της παραβίασης της τιμής, τούτο δεν θα έχει ως αποτέλεσμα την εν γένει επιδείνωση των τιμών αγοράς και, επομένως, της αποτελεσματικότητας του ισχύοντος συστήματος αναλήψεως υποχρεώσεων για το εν λόγω προϊόν.(16) Η Επιτροπή δεν συμφωνεί με την άποψη αυτή και κρίνει ότι από την στιγμή που η εν λόγω εταιρεία πρότεινε ατομική ανάληψη υποχρέωσης, είναι υποχρεωμένη να την τηρήσει και να λάβει αποτελεσματικά μέτρα για να διασφαλίσει την συμμόρφωση προς αυτήν. Πράγματι, μόνο εφόσον κάθε εταιρεία τηρεί τις αναλήψεις υποχρεώσεων που προτείνει σε ατομική βάση (ή με την ανάκληση της αποδοχής σε περίπτωση μη τήρησης), μπορεί να λειτουργήσει το συλλογικό σύστημα ανάληψης υποχρεώσεων. Επί πλέον, λόγω του χαρακτήρα και της διαφάνειας της κοινοτικής αγοράς σολομού, δεν θεωρείται ακριβές το επιχείρημα της Nordic Group ASA, κατά το οποίο οι πράξεις μιας μόνης εταιρείας που πωλεί σε τιμές χαμηλότερες του ΕΕ, δεν έχουν ένα γενικότερο άμεσο αντίκτυπο στις τιμές της αγοράς.(17) Τα επιχειρήματα που υπέβαλε η εταιρεία δεν μεταβάλουν την αρχική άποψη της Επιτροπής, ότι δηλαδή πρόκειται για παραβίαση της ανάληψης υποχρέωσης δεδομένου ότι η εταιρεία δεν απέδειξε ότι αυτή οφείλεται σε ανωτέρα βία. Σε κάθε περίπτωση, το ζήτημα της αναλογικότητας δεν ευσταθεί για την απόφαση να επιβληθεί δασμός, διότι κάθε παραβίαση ανάληψης υποχρέωσης δικαιολογεί επαρκώς την ανάκλησή της.(18) Σημειώνεται επίσης ότι η Nordic Group ASA έχει υπό τη πλήρη ιδιοκτησία της θυγατρική εταιρεία στη Νορβηγία, υπό την επωνυμία Northern Seafood A/S και ότι η εταιρεία αυτή έχει, επίσης, ανάληψη υποχρέωσης την οποία έχει αποδεχθεί η Επιτροπή (ΑΥ αριθ. 1/121, συμπληρωματικός κωδικός Taric 8307 ). Για να είναι αποτελεσματική η δράση που πρόκειται να ληφθεί κατά εταιρείας η οποία διαπιστώθηκε ότι έχει παραβιάσει τιμές, και για να την αποτρέψει στο μέλλον από το να διοχετεύει απλά τις εξαγωγές της μέσω της συνδεόμενης με αυτήν εταιρείας με μια ανάληψη υποχρέωσης, κρίνεται σκόπιμο να ανακληθούν οι αναλήψεις υποχρεώσεων της εταιρίας που τις παραβιάζει και των συνδεόμενων με αυτή εταιριών και να τους επιβληθούν οριστικοί δασμοί αντιντάμπινγκ και αντισταθμιστικοί δασμοί Η Nordic Group ASA ενημερώθηκε σχετικά αλλά δεν υπέβαλε παρατηρήσεις.(19) Υπό το φως των ανωτέρω, οι επωνυμίες Nordic Group ASA και Northern Seafood A/S διαγράφονται από το παράρτημα της απόφασης 97/634/EΚ, στο οποίο απαριθμούνται οι εταιρίες, των οποίων οι προτάσεις ανάληψης υποχρεώσεων γίνονται αποδεκτές.3. Norexport A/S, Nor-Fa Fish AS και Norfra Eksport A/S(20) Διαπιστώθηκε επίσης ότι οι καθαρές μέσες σταθμισμένες τιμές πώλησης του σολομού "παρουσίαση β", που πωλήθηκε στην Κοινότητα κατά τη διάρκεια ορισμένων τριμήνων του 2001, από τρεις νορβηγικές εταιρίες, Norwegian companies, Norexport A/S (ΑΥ αριθ. 1/113, συμπληρωματικός κωδικός Taric 8223 ), Nor-Fa Fish AS (ΑΥ αριθ. 1/191, συμπληρωματικός κωδικός Taric 8102 ) και Norfra Eksport A/S (ΑΥ αριθ. 1/116, συμπληρωματικός κωδικός Taric 8229 ), ήταν επίσης χαμηλότερες από τα ΕΕ που καθορίζονται στην ρήτρα Γ.3 των αναλήψεων υποχρεώσεών τους.(21) Επειδή διαπιστώθηκαν παραβιάσεις των αναλήψεων υποχρεώσεων, οι εταιρίες ενημερώθηκαν σχετικά με τα ουσιώδη πραγματικά περιστατικά και το σκεπτικό βάσει των οποίων ενδέχεται να ανακαλέσει η Επιτροπή την αποδοχή των αναλήψεων υποχρεώσεων τους ("προκαταρκτική γνωστοποίηση") και την επιβολή, αντ' αυτών, οριστικών δασμών αντιντάμπινγκ και αντισταθμιστικών δασμών. Παραχωρήθηκε προθεσμία εντός της οποίας μπορούν να υποβληθούν παρατηρήσεις γραπτώς και προφορικώς. Ωστόσο, μόνο μια από τις εταιρίες αυτές υπέβαλε σχόλια και ζήτησε ακρόαση.(22) Κατά την ακρόαση, η εταιρεία επιβεβαίωσε ότι η σταθμισμένη τιμή πώλησης του σολομού "παρουσίασης β" για το εν λόγω τρίμηνο, ήταν χαμηλότερη του ΕΕ. Ωστόσο, υποστήριξε ότι υπήρχαν ελαφρυντικά στοιχεία για το γεγονός αυτό επειδή οι τιμές των νορβηγών ανταγωνιστών της ήταν επίσης, κατά τους ισχυρισμούς, χαμηλότερες από τα ΕΕ και ότι αυτός ήταν ο μόνος τρόπος για να πραγματοποιήσει πωλήσεις στην Κοινότητα.(23) Το γεγονός ότι υπάρχουν ενδείξεις κατά τις οποίες πιθανολογείται ότι και άλλες εταιρίες παραβιάζουν τις αναλήψεις υποχρεώσεών τους, δεν σημαίνει ότι μια εταιρεία δύναται "εν λευκώ" να μην τηρεί τις αναλήψεις υποχρεώσεών της. Επομένως, η υπό εξέταση εταιρεία παραβίασε τις αναλήψεις υποχρεώσεών της.(24) Σε ό,τι αφορά τις άλλες δύο εταιρίες που παρέλαβαν προκαταρκτική γνωστοποίηση, η μια εξ αυτών επιβεβαίωσε ότι είχε πωλήσει σολομό σε τιμές χαμηλότερες του ΕΕ ενώ η άλλη δεν απάντησε.(25) Επομένως, διαπιστώθηκε ότι παραβιάστηκαν οι αναλήψεις υποχρεώσεων και, κατά συνέπεια, οι τρεις εταιρίες ενημερώθηκαν σχετικά με τα ουσιώδη πραγματικά περιστατικά και το σκεπτικό βάσει των οποίων θα ανακαλούσε η Επιτροπή την αποδοχή των αναλήψεων υποχρεώσεών τους, και την σύσταση να επιβληθούν σε αυτές, οριστικοί δασμοί αντιντάμπινγκ και αντισταθμιστικοί δασμοί (τελική γνωστοποίηση). Μετά την τελική γνωστοποίηση, δεν παρελήφθησαν νέα περιστατικά ή νομικά σχόλια.(26) Άρα, πρέπει να διαγραφούν οι επωνυμίες των εταιριών Norexport A/S, Nor-Fa Fish AS και Norfra Eksport A/S από το παράρτημα της απόφασης 97/634/EΚ.4. Sangoltgruppa A/S(27) Επί ένα τρίμηνο του 2001, μια άλλη νορβηγική εταιρεία, η Sangoltgruppa A/S (ΑΥ αριθ. 1/151, συμπληρωματικός αριθμός Taric 8262 ) δεν υπέβαλε την έκθεση επί των πωλήσεων εντός της προθεσμίας. Πρέπει να σημειωθεί ότι η εταιρεία είχε λάβει επιστολή υπενθύμισης με τηλεομοιοτυπία, μόλις πριν τη λήξη προθεσμίας υποβολής της έκθεσης, στην οποία αναφερόταν ότι η Επιτροπή δεν είχε ακόμη παραλάβει την έκθεσή της.(28) Επειδή διαπιστώθηκαν παραβιάσεις των αναλήψεων υποχρεώσεων, η εταιρεία ενημερώθηκε σχετικά με τα ουσιώδη πραγματικά περιστατικά και το σκεπτικό βάσει των οποίων ενδέχεται να ανακαλέσει η Επιτροπή την αποδοχή των αναλήψεων υποχρεώσεων της και την επιβολή, σε αυτήν, οριστικών δασμών αντιντάμπινγκ και αντισταθμιστικών δασμών (δηλαδή, προκαταρκτική γνωστοποίηση). Επίσης, παραχωρήθηκε προθεσμία στην εταιρεία, εντός της οποίας μπορεί να υποβάλει παρατηρήσεις κατόπιν της γνωστοποίησης αυτής, γραπτώς και προφορικώς.(29) Ανεφέρθη γραπτώς ότι επήλθε αλλαγή στο καθεστώς ιδιοκτησίας της εταιρίας και ότι οι νέοι ιδιοκτήτες δεν συνειδητοποίησαν ότι είχαν την υποχρέωση να αναφέρουν τις πωλήσεις τους, ωστόσο, δεν προσκομίστηκαν στοιχεία που να αποδεικνύουν ότι η καθυστερημένη υποβολή της έκθεσης οφειλόταν σε λόγους που δεν μπορούσαν να ελεγχθούν από την εταιρεία. Συνεπώς, θεωρείται ότι η ήσαν ανεπαρκείς οι ενέργειες της εταιρίας για τη διασφάλιση της τήρησης των αναλήψεων υποχρεώσεών της και ότι παραβιάστηκε η ανάληψη υποχρέωσης από την Sangoltgruppa A/S.(30) Η εταιρεία ενημερώθηκε σχετικά με τα πραγματικά ουσιώδη περιστατικά και παρατηρήσεις βάσει των οποίων θα ανακαλέσει η Επιτροπή την αποδοχή των αναλήψεων υποχρεώσεων της (δηλαδή τελική γνωστοποίηση) και την σύσταση να επιβληθούν σε αυτήν, οριστικοί δασμοί αντιντάμπινγκ και αντισταθμιστικοί δασμοί, και της παραχωρήθηκε περαιτέρω προθεσμία για την υποβολή παρατηρήσεων κατόπιν της εν λόγω γνωστοποίησης.(31) Η εταιρεία στη συνέχεια επανέλαβε το γεγονός ότι είχε πωληθεί κατά το 2001 από τον ιδιοκτήτη της (εταιρεία Α) σε άλλη νορβηγική εταιρεία (εταιρεία Β) Αυτό ακολούθησε αργότερα το 2001, με την εκ νέου πώληση της Sangoltgruppa A/S σε άλλη εταιρεία (εταιρεία Γ), η οποία συνδέεται με την Εταιρεία Α.(32) Επειδή η Sangoltgruppa A/S ανήκε στην εταιρεία Α τότε που παρέλειψε να υποβάλει εμπρόθεσμα την έκθεση και η παραβίαση αυτή έλαβε χώρα πριν η Sangoltgruppa A/S αγορασθεί από τον σημερινό της ιδιοκτήτη, υποστηρίχθηκε ότι ο νέος αγοραστής δεν πρέπει να απολέσει το όφελος της ανάληψης υποχρέωσης για τον λόγο ότι ο προηγούμενος ιδιοκτήτης της εταιρίας δεν τήρησε την ανάληψη υποχρέωσης. Ως προς τούτο, η εταιρεία αναφέρθηκε σε υπόθεση που τέθηκε σε ειδική ομάδα του ΠΟΕ και στο δευτεροβάθμιο όργανο του ΠΟΕ (US - CVD on UK bismuth steel, WT/DS138/R, 23 Δεκεμβρίου 1999) κατά την οποία, οι Ευρωπαϊκές Κοινότητες είχαν λάβει αντιφατική θέση σε σχέση με αυτή που εξετάζεται στην παρούσα υπόθεση που αφορά την Sangoltgruppa A/S.(33) Σχετικά με αυτό, πρέπει να υπενθυμιστεί ότι η εν λόγω ανάληψη υποχρέωσης ως προς την τιμή έγινε δεκτή από την εταιρεία περιορισμένης ευθύνης Sangoltgruppa A/S, με νομική προσωπικότητα, και όχι από τις εταιρίες Α, Β ή Γ. Πράγματι, ενώ είναι συνήθης, στην εμπορική ζωή, η αλλαγή της ιδιοκτησίας μιας εταιρίας περιορισμένης ευθύνης επειδή οι μέτοχοί της αγοράζουν ή πωλούν μετοχές της, η νομική ταυτότητα της εταιρίας παραμένει η αυτή παρά τις αλλαγές σε ότι αφορά την απόκτηση μετοχών. Συνεπώς, το νομικό πρόσωπο Sangoltgruppa A/S έχει την υποχρέωση τήρησης της ανάληψης υποχρέωσης, ανεξάρτητα από το ποιοι είναι οι μέτοχοι της εταιρίας σε δεδομένη στιγμή. Σε ότι αφορά το επιχείρημα ότι η προσέγγιση αυτή δεν συμβιβάζεται με τα επιχειρήματα που προέβαλε η Ευρωπαϊκή Επιτροπή στην ως άνω υπόθεση στον ΠΟΕ, πρέπει να υπενθυμισθεί ότι η εν λόγω υπόθεση αφορούσε τη χορήγηση, κατά το παρελθόν, βοήθειας σε κρατική επιχείρηση, κρατικοποιημένη, η οποία στη συνέχεια πωλήθηκε στον ιδιωτικό τομέα. Οι Ευρωπαϊκές Κοινότητες ισχυρίστηκαν ότι ένας ιδιώτης που αγοράζει εταιρεία σε δίκαιη/τρέχουσα αγοραία αξία, δεν λαμβάνει κανένα όφελος από πρότερη βοήθεια που χορηγήθηκε στον πωλητή και ότι παύει να ισχύει οποιοδήποτε όφελος διαπιστώνεται προς το σκοπό της χορήγησης του οφέλους προς τον προηγούμενο ιδιοκτήτη. Συνεπάγεται ότι δεν είναι ορθή η σύγκριση των εν λόγω περιστάσεων με αυτές που αφορούν την εξαγορά της Sangoltgruppa A/S, καθώς και η παράλειψή της να τηρήσει την ανάληψη υποχρέωσης.(34) Επί πλέον, πρέπει να τονισθεί ότι στην περίπτωση που θεωρείτο έγκυρη η συλλογιστική της εταιρίας, αυτό θα σήμαινε ότι η αλλαγή της ιδιοκτησίας της Sangoltgruppa A/S, ενώ δεν θίγει την εταιρική της επωνυμία, ωστόσο συνεπάγεται ουσιώδεις αλλαγές, που σαφώς θα επηρέαζαν τις εκτιμήσεις, βάσει των οποίων έγινε αρχικά δεκτή η ανάληψη υποχρέωσης. Σύμφωνα με την πάγια πρακτική της Επιτροπής στο θέμα αυτό, και παρά την απουσία αλλαγής επωνυμίας, το πιθανό αποτέλεσμα παρόμοιας κατάληξης θα ήταν, η υποτιθέμενη νέα εταιρεία (δηλαδή, υπό νέο ιδιοκτήτη) να μην μπορεί να συνεχίσει να τηρεί την ανάληψη υποχρέωσης που είχε προηγουμένως γίνει αποδεκτή από την Επιτροπή, αποτέλεσμα με το οποίο πιθανώς δεν θα συμφωνούσε η Sangoltgruppa A/S.(35) Η εταιρεία παρατήρησε στη συνέχεια ότι σύμφωνα με τη διατύπωση της ανάληψης υποχρέωσης, η Επιτροπή δεν υποχρεούται να επιβάλει δασμούς αντιντάμπινγκ και αντισταθμιστικούς δασμούς κάθε φορά που υπάρχει τυπική παραβίαση, όπως στην προκειμένη περίπτωση, και ότι έχει διακριτική ευχέρεια ως προς αυτό. Επίσης, υποστήριξε ότι η παραβίαση ήταν ήσσονος σημασίας και ότι "... δεδομένου ότι αυτή η παραβίαση της διαδικασίας δεν προκάλεσε ζημία στον κλάδο της κοινοτικής βιομηχανίας", η Επιτροπή πρέπει να ασκήσει την διακριτική της ευχέρεια και δεν πρέπει να επιβληθούν δασμοί, ιδίως επειδή κάτι τέτοιο θα είχε, κατά την άποψή της, χαρακτήρα ποινής.(36) Πρέπει να σημειωθεί ότι, σύμφωνα με το άρθρο 8 παράγραφος 7 του βασικού κανονισμού αντιντάμπινγκ και το άρθρο 13 παράγραφος 7 του βασικού κανονισμού αντεπιδοτήσεων, η παράλειψη συμμόρφωσης προς την υποχρέωση παροχής σχετικών πληροφοριών (π.χ. μη συμμόρφωση προς οποιαδήποτε απαίτηση υποβολής έκθεσης) "... ερμηνεύεται ως παραβίαση της ανάληψης υποχρέωσης". Επί πλέον, σύμφωνα με το άρθρο 8 παράγραφος 9 του βασικού κανονισμού αντιντάμπινγκ και το άρθρο 13 παράγραφος 9 του βασικού κανονισμού αντεπιδοτήσεων, ... επιβάλλεται οριστικός δασμός ... στην περίπτωση παραβίασης ανάληψης υποχρέωσης. Θεωρείται ότι τα εν λόγω άρθρα υπογραμμίζουν την αυτοδύναμη σημασία της υποχρέωσης υποβολής έκθεσης. Αυτό τονίζεται περαιτέρω με την σαφή και ακριβή διατύπωση των ιδίων των αναλήψεων υποχρέωσης, στις οποίες ορίζεται η υποχρέωση υποβολής έκθεσης.(37) Ωστόσο, στην παρούσα περίπτωση, ενώ δεν αμφισβητήθηκε ότι η έκθεση περί των πωλήσεων υποβλήθηκε μετά την οριζόμενη προθεσμία, από την Sangoltgruppa A/S, και ενώ η εταιρεία υποστήριξε ότι συνέτρεχε λόγος ανωτέρας βίας, δεν προσκομίστηκαν στοιχεία που να αποδεικνύουν ότι η εκπρόθεσμη παραλαβή της εν λόγω έκθεσης οφειλόταν σε λόγους που δεν μπορεί να ελέγξει η εταιρεία. Κατά συνέπεια θεωρείται ότι δεν πληρούνται οι προϋποθέσεις εφαρμογής των κριτηρίων ανωτέρας βίας.(38) Σε ό,τι αφορά το επιχείρημα ότι οι τυπικές παραβιάσεις (που οφείλονται σε μη τήρηση των υποχρεώσεων υποβολής έκθεσης) έχουν δευτερεύοντα χαρακτήρα σε σχέση με τις παραβιάσεις των τιμών, η Επιτροπή δεν συμφωνεί με την άποψη αυτή. Ειδικότερα σε μια διαδικασία όπως στην παρούσα περίπτωση, όπου ισχύουν συγχρόνως πολλές ατομικές αναλήψεις υποχρεώσεων ως προς τις τιμές, η εμπρόθεσμη υποβολή εκθέσεων από όλα τα ενδιαφερόμενα μέρη, με την δέουσα μορφή, αποτελεί το κλειδί για την αποτελεσματική παρακολούθηση εκ μέρους της Επιτροπής. Υπό τις εν λόγω περιστάσεις, η συμμόρφωση προς τις διατυπώσεις που αφορούν την υποβολή των εκθέσεων, θεωρείται ότι συνιστά μέρος των κύριων υποχρεώσεων της ανάληψης υποχρέωσης, στο βαθμό που οι διατυπώσεις αυτές δεν στοχεύουν μόνο στην απλούστευση των διοικητικών διαδικασιών, αλλά είναι επίσης αναγκαίες για την ορθή λειτουργία του συστήματος ανάληψης υποχρεώσεων, στο σύνολό του.(39) Σε ό,τι αφορά το ζήτημα κατά πόσον προκλήθηκε ζημία στον κλάδο της κοινοτικής βιομηχανίας από την εν λόγω εταιρεία, συνεπάγεται ότι, επειδή οι τυπικές παραβιάσεις θέτουν σε κίνδυνο την αποτελεσματικότητα του συστήματος αναλήψεων υποχρεώσεων (σύστημα που ειδικά προβλέπεται για την προστασία των κοινοτικών παραγωγών σολομού από ζημιογόνο ντάμπινγκ και επιδοτήσεις), η Επιτροπή πρέπει να θεωρήσει ότι η παραβίαση βλάπτει τους παραγωγούς αυτούς. Σε κάθε περίπτωση, η υποτιθέμενη σοβαρότητα της παραβίασης ή των συνεπειών της για τους παραγωγούς της Κοινότητας, δεν έχει σχέση με την απόφαση για επιβολή δασμού, επειδή οποιαδήποτε παραβίαση της ανάληψης υποχρέωσης είναι αρκετή για να δικαιολογήσει την ανάκλησή της.(40) Σε ό,τι αφορά το κατά πόσον η εκ νέου επιβολή δασμών έχει χαρακτήρα "ποινής", πρέπει να υπενθυμισθεί ότι οι αναλήψεις υποχρεώσεων πρέπει να έχουν το ίδιο αποτέλεσμα με τους δασμούς, σε ότι αφορά την κατάργηση των ζημιογόνων συνεπειών του ντάμπινγκ ή των επιδοτήσεων. Επομένως, η εκ νέου επιβολή δασμών στην περίπτωση παραβίασης ανάληψης υποχρέωσης δεν συνιστά τιμωρία, αλλά τρόπο αποκατάστασης και διασφάλισης της αποτελεσματικότητας των αρχικά επιβληθέντων μέτρων αντιντάμπινγκ και αντεπιδοτήσεων.(41) Στις παρατηρήσεις της, η εταιρεία αναφέρθηκε επίσης στην δράση που αναλήφθηκε με την απόφαση 2002/157/EΚ της Επιτροπής(15), κατά την οποία έγινε δεκτή νέα ανάληψη υποχρέωσης εκ μέρους νορβηγικής εταιρίας (Gje-Vi AS), της οποίας η αρχική ανάληψη υποχρέωσης ανακλήθηκε το 1998, και τον κανονισμό (ΕΚ) αριθ. 322/2002 του Συμβουλίου(16), ο οποίος απήλλαξε την εν λόγω εταιρεία από τους δασμούς αντιντάμπινγκ και αντεπιδιτήσεων.(42) Υποστηρίχθηκε ότι οι περιστάσεις που αφορούν την αποδοχή της νέας ανάληψης υποχρέωσης από την εταιρεία αυτή (μεταξύ άλλων, μεταβολή των περιστάσεων, διαφορετική εσωτερική δομή διαχείρισης και κανένας λόγος να πιστεύεται ότι μπορεί να επαναληφθεί παρόμοια παραβίαση σε περίπτωση αποδοχής νέας ανάληψης υποχρέωσης) είναι αποτέλεσμα της κατάστασης που επικρατούσε στην Sangoltgruppa A/S μετά την πλέον πρόσφατη αλλαγή ιδιοκτησίας. Εξαιτίας αυτών των παράλληλων ισχυρισμών, υποστηρίχθηκε ότι δεν ήταν αναγκαίο να ανακληθεί η αποδοχή της ανάληψης υποχρέωσης της Sangoltgruppa A/S.(43) Σχετικά με αυτό, πρέπει να υπενθυμισθεί ότι η Gje-Vi AS είχε ζητήσει μερική ενδιάμεση επανεξέταση δυνάμει του άρθρου 11 παράγραφος 3 του βασικού κανονισμού αντιντάμπινγκ και του άρθρου 19 παράγραφος 1 του βασικού κανονισμού αντεπιδοτήσεων, και η απόφαση της Επιτροπής για το κατά πόσον η αποδοχή ή μη αποδοχή άλλης ανάληψης υποχρέωσης από την εταιρεία αυτή θα ήταν σκόπιμη, βασιζόταν στα επαληθευμένα συμπεράσματα της επανεξέτασης αυτής. Επί πλέον, η εν λόγω επανεξέταση άρχισε αφού παρήλθαν περισσότερα από τρία έτη μετά την ανάκληση της αποδοχής της αρχικής ανάληψης υποχρέωσης και η εταιρεία ήταν σε θέση να αποδείξει ότι είχαν μεταβληθεί οι περιστάσεις και ότι είχε θεσπίσει νέους διαχειριστικούς ελέγχους κ.λπ. [βλέπε κανονισμό (ΕΚ) αριθ. 322/2002, αιτιολογική σκέψη 10 και επόμενες].(44) Στην περίπτωση της Sangoltgruppa A/S, δεν πραγματοποιήθηκε έρευνα επανεξέτασης και δεν παρήλθε εύλογη χρονική περίοδος από τότε που διεπράχθη η παραβίαση, όπως απαιτείται δυνάμει του βασικού κανονισμού αντιντάμπινγκ και του βασικού κανονισμού αντεπιδοτήσεων. Κατά συνέπεια, επειδή η Επιτροπή δεν είναι σε θέση να προσδιορίσει τι ενδέχεται και τι δεν ενδέχεται να πράξει η εταιρεία στο μέλλον, πρέπει να απορριφθεί το επιχείρημα της εταιρείας που αφορά το σημείο αυτό.(45) Eπομένως, η επωνυμία της εταιρείας αυτής πρέπει να διαγραφεί από το παράρτημα της απόφασης 97/634/ΕΚ.5. Kr Kleiven &  Co. A/S, Seaco A/S και Mesan Holding AS(46) Τρεις άλλες νορβηγικές εταιρίες με αναλήψεις υποχρεώσεων, κυρίως η Kr Kleiven &  Co A/S (ΑΥ αριθ. 1/80, συμπληρωματικός αριθμός Taric 8182 ), Seaco A/S (ΑΥ αριθ. 1/157, συμπληρωματικός αριθμός Taric 8268 ) και Mesan Holding AS (ΑΥ αριθ. 1/194, συμπληρωματικός αριθμός Taric A034), δεν υπέβαλαν έκθεση πωλήσεων για ένα ή περισσότερα τρίμηνα του 2001. Πρέπει να σημειωθεί ότι όλες οι εταιρείες είχαν λάβει επιστολή υπενθύμισης με τηλεομοιοτυπία μόλις πριν τη λήξη της προθεσμίας για την υποβολή των εκθέσεων, στην οποία αναφερόταν ότι οι εκθέσεις τους δεν είχαν ακόμη παραληφθεί από την Επιτροπή.(47) Επειδή φαίνεται ότι υπήρξε παραβίαση των αναλήψεων υποχρεώσεων, οι εταιρείες ενημερώθηκαν σχετικά με τα ουσιώδη πραγματικά περιστατικά και το σκεπτικό βάσει των οποίων ενδέχεται να ανακληθεί η αποδοχή, εκ μέρους της Επιτροπής, των αναλήψεων υποχρεώσεών τους και να γίνει σύσταση για την επιβολή σε αυτές, οριστικών δασμών αντιντάμπινγκ και αντισταθμιστικών δασμών. Επίσης, παραχωρήθηκε προθεσμία στις εταιρείες, εντός της οποίας μπορούν να υποβάλουν παρατηρήσεις κατόπιν της γνωστοποίησης αυτής, γραπτώς και προφορικώς, ωστόσο καμία δεν απήντησε.(48) Επειδή δεν υπάρχουν στοιχεία περί του αντιθέτου, θεωρείται συνεπώς ότι υπήρξε παραβίαση των αναλήψεων υποχρεώσεων και, επομένως, οι εταιρίες ενημερώθηκαν σχετικά με τα ουσιώδη πραγματικά περιστατικά και εκτιμήσεις βάσει των οποίων μπορεί να ανακληθεί η αποδοχή, εκ μέρους της Επιτροπής, των αναλήψεων υποχρεώσεών τους και να γίνει σύσταση για την επιβολή σε αυτές, οριστικών δασμών αντιντάμπινγκ και αντισταθμιστικών δασμών. Δεν ελήφθη σχετική απάντηση από καμία εταιρεία.(49) Συνεπώς, θεωρείται σκόπιμο να ανακληθεί η αποδοχή της ανάληψης υποχρέωσης των εταιρειών αυτών και να τους επιβληθούν οριστικοί δασμοί αντιντάμπινγκ και αντισταθμιστικοί δασμοί. Άρα, πρέπει να διαγραφούν από το παράρτημα της απόφασης 97/634/EΚ οι Kr Kleiven &  Co A/S, Seaco A/S και Mesan Holding AS.6. Johan J. Helland AS(50) Μια άλλη νορβηγική εταιρεία με ανάληψη υποχρέωσης, η Johan J. Helland A/S (ΑΥ αριθ. 1/77, συμπληρωματικός αριθμός Taric 8179 ), δεν υπέβαλε εμπρόθεσμα τις εκθέσεις πωλήσεων για μια περίοδο του 2001.(51) Επειδή φαίνεται ότι υπήρξε παραβίαση των αναλήψεων υποχρεώσεων, η εταιρεία ενημερώθηκε σχετικά με τα ουσιώδη πραγματικά περιστατικά και το σκεπτικό βάσει των οποίων ενδέχεται να ανακληθεί η αποδοχή, εκ μέρους της Επιτροπής, των αναλήψεων υποχρεώσεών της και να γίνει σύσταση για την επιβολή σε αυτήν, οριστικών δασμών αντιντάμπινγκ και αντισταθμιστικών δασμών. Επίσης, παραχωρήθηκε προθεσμία στην εταιρεία, εντός της οποίας μπορεί να υποβάλει παρατηρήσεις κατόπιν της γνωστοποίησης αυτής, γραπτώς και προφορικώς. Η εταιρεία υπέβαλε γραπτώς παρατηρήσεις, αλλά δεν ζήτησε ακρόαση.(52) Δεν αμφισβητήθηκε ότι η έκθεση περί των πωλήσεων υποβλήθηκε καθυστερημένα, αλλά η εταιρεία υποστήριξε ότι η καθυστερημένη υποβολή οφειλόταν σε εσωτερικά προβλήματα, ωστόσο, δεν προσκόμισε στοιχεία που να αποδεικνύουν ότι αυτό οφειλόταν σε λόγους που δεν μπορεί να ελέγξει η εταιρεία. Επομένως, υπήρξε παραβίαση της ανάληψης υποχρέωσης.(53) Συνεπώς, θεωρείται σκόπιμο να ανακληθεί η αποδοχή της ανάληψης υποχρέωσης της εν λόγω εταιρείας και να της επιβληθούν οριστικοί δασμοί αντιντάμπινγκ και αντισταθμιστικοί δασμοί. Eπομένως, η επωνυμία της εταιρείας αυτής πρέπει επίσης να διαγραφεί από το παράρτημα της απόφασης 97/634/ΕΚ.7. Oskar Einar Rydbeck(54) Για να είναι δυνατή η αποτελεσματική παρακολούθηση των αναλήψεων υποχρεώσεων που έγιναν αποδεκτές στο πλαίσιο των μέτρων, τα μέρη οφείλουν, βάσει της ρήτρας Ε.11 της ανάληψης υποχρεώσεών τους, να "... συνεργασθούν για την προσκόμιση πληροφοριών που κρίνονται αναγκαίες από την Ευρωπαϊκή Επιτροπή, για τη διασφάλιση της τήρησης αυτής της ανάληψης υποχρέωσης ...".(55) Σχετικά με αυτό, η Επιτροπή κρίνει αναγκαία την περιοδική ενημέρωση των στοιχείων της που αφορούν μέρη στη Νορβηγία με αναλήψεις υποχρεώσεων και κάθε σχέση που αυτά μπορεί να έχουν, άμεσα ή έμμεσα, με άλλα μέρη στη Νορβηγία ή/και στην Ευρωπαϊκή Ένωση.(56) Επομένως, απεστάλη σύντομο ερωτηματολόγιο σε όλα τα μέρη με αναλήψεις υποχρεώσεων, ζητώντας λεπτομέρειες σε ότι αφορά στις σχέσεις αυτές. Λόγω του σημαντικού χαρακτήρα που έχουν οι πληροφορίες αυτές για την Επιτροπή, έγινε σαφής προειδοποίηση στα μέρη ότι αν δεν υποβάλουν εντός της οριζόμενης προθεσμίας τις ζητούμενες πληροφορίες, τούτο θα θεωρηθεί ως παραβίαση ανάληψης υποχρέωσης. Στην περίπτωση αυτή, και σύμφωνα με το άρθρο 8 παράγραφος 9 του βασικού κανονισμού αντιντάμπινγκ, και το άρθρο 13 παράγραφος 9 του βασικού κανονισμού αντεπιδοτήσεων, τα μέρη ενημερώθηκαν ότι η Επιτροπή μπορεί να προτείνει ανάκληση της αποδοχής των αναλήψεων υποχρεώσεών τους και να επιβάλει αντ' αυτών, δασμούς αντιντάμπινγκ και αντισταθμιστικούς δασμούς.(57) Σχετικά με αυτό, η Oskar Einar Rydbeck, μοναδικός ιδιοκτήτης επιχειρηματίας (ΑΥ αριθ. 1/198, συμπληρωματικός κωδικός Taric A050) δεν υπέβαλε καμία από τις ζητούμενες πληροφορίες. Επειδή φαίνεται ότι υπήρξε παραβίαση των αναλήψεων υποχρεώσεων, ο κύριος Rydbeck ενημερώθηκε σχετικά με τα ουσιώδη πραγματικά περιστατικά και το σκεπτικό βάσει των οποίων ενδέχεται να ανακληθεί η αποδοχή, εκ μέρους της Επιτροπής, της ανάληψης υποχρέωσης και να γίνει σύσταση για την επιβολή σε αυτόν, οριστικών δασμών αντιντάμπινγκ και αντισταθμιστικών δασμών. Επίσης, του παραχωρήθηκε προθεσμία, εντός της οποίας μπορεί να υποβάλει παρατηρήσεις κατόπιν της γνωστοποίησης αυτής, γραπτώς και προφορικώς, ωστόσο δεν απήντησε.(58) Δεδομένου ότι ο κύριος Rydbeck δεν προσκόμισε στοιχεία που να αποδεικνύουν ότι η μη υποβολή των πληροφοριών τις οποίες θεωρεί αναγκαίες η Επιτροπή, οφειλόταν σε λόγους που δεν μπορεί αυτός να ελέγξει, υπήρξε παραβίαση της ανάληψης υποχρέωσης. Συνεπώς, ενημερώθηκε σχετικά με τα ουσιώδη πραγματικά περιστατικά και το σκεπτικό βάσει των οποίων μπορεί να ανακληθεί η αποδοχή, εκ μέρους της Επιτροπής, της ανάληψης υποχρέωσης και να γίνει σύσταση για την επιβολή σε αυτόν, οριστικών δασμών αντιντάμπινγκ και αντισταθμιστικών δασμών. Ωστόσο, δεν ελήφθη καμία απάντηση.(59) Συνεπώς, θεωρείται σκόπιμο να ανακληθεί η αποδοχή της ανάληψης υποχρέωσης του εν λόγω εξαγωγέα και να του επιβληθούν οριστικοί δασμοί αντιντάμπινγκ και αντισταθμιστικοί δασμοί. Eπομένως, η επωνυμία Oskar Einar Rydbeck πρέπει να διαγραφεί από το παράρτημα της απόφασης 97/634/ΕΚ.(60) Πρέπει να σημειωθεί ότι ούτε η νορβηγική εταιρεία Norexport A/S που αναφέρεται ανωτέρω στην αιτιολογική σκέψη 20 και επόμενες, τήρησε τις υποχρεώσεις της ως προς την ανάληψη υποχρεώσεων, διότι δεν παρείχε τις ζητούμενες πληροφορίες σε ότι αφορά στις σχέσεις με άλλα μέρη. Επομένως, εκτός από τις παραβάσεις που προαναφέρονται σε ότι αφορά τις παραβιάσεις ως προς τις τιμές, η Norexport A/S θεωρείται ότι παραβίασε και την ανάληψη υποχρέωσής της σε ότι αφορά στη ρήτρα Ε.11.Γ. ΝΕΟΙ ΕΞΑΓΩΓΕΙΣ ΚΑΙ ΑΛΛΑΓΕΣ ΕΠΩΝΥΜΙΑΣ1. Νέοι εξαγωγείς(61) Από την αρχική επιβολή οριστικών δασμών αντιντάμπινγκ και αντισταθμιστικών δασμών, ορισμένες νορβηγικές εταιρείες αναγγέλθηκαν στην Επιτροπή, ισχυριζόμενες ότι είναι νέοι εξαγωγείς, και ζήτησαν, σύμφωνα με το άρθρο 2 του κανονισμού (ΕΚ) αριθ. 772/1999 από κοινού με το άρθρο 11 παράγραφος 4 του κανονισμού (ΕΚ) αριθ. 384/96 και το άρθρο 20 του κανονισμού (ΕΚ) αριθ. 2026/97, να επεκταθεί σε αυτές η απαλλαγή από τους δασμούς.(62) Ως προς τούτο, επτά εξαγωγείς, Athena Seafoods AS, Norsk Havfisk A/S, Rodé Vis International AS, Seaborn AS, Triton AS, Nordlaks Produkter AS και Codfarms AS, απέδειξαν ότι δεν είχαν εξάγει το υπό εξέταση προϊόν στην Κοινότητα κατά την περίοδο έρευνας, η οποία είχε ως αποτέλεσμα τους τρέχοντες δασμούς αντιντάμπινγκ και αντισταθμιστικούς δασμούς.(63) Οι εταιρείες απέδειξαν επί πλέον ότι δεν συνδέονταν με καμία από τις εταιρείες στη Νορβηγία, στις οποίες έχουν επιβληθεί δασμοί αντιντάμπινγκ και αντισταθμιστικοί δασμοί. Επί πλέον, προσκόμισαν αποδεικτικά στοιχεία για το ότι είχαν αναλάβει αμετάκλητες συμβατικές υποχρεώσεις για εξαγωγή σημαντικής ποσότητας του υπό εξέταση προϊόντος στην Κοινότητα.(64) Οι εταιρείες πρότειναν αναλήψεις υποχρεώσεων, ίδιες με αυτές που έγιναν προηγουμένως αποδεκτές από άλλες νορβηγικές εταιρείες, οι οποίες εξάγουν σολομό εκτροφής Ατλαντικού καταγωγής Νορβηγίας. Πράττοντας τούτο, όλες συμφώνησαν μεταξύ άλλων, να τηρήσουν τις ελάχιστες τιμές εισαγωγής που καθορίστηκαν από την ανάληψη υποχρέωσης και να υποβάλουν τακτικά στην Επιτροπή λεπτομερή στοιχεία σχετικά με τις εξαγωγές τους στην Κοινότητα.(65) Δεδομένου ότι οι αναλήψεις υποχρεώσεων που προτείνουν οι ενδιαφερόμενες εταιρείες μπορούν να παρακολουθούνται από την Επιτροπή, με τον ίδιο τρόπο όπως και οι ήδη ισχύουσες, και καταργούν τις ζημιογόνες συνέπειες του ντάμπινγκ και των επιδοτήσεων, οι προτάσεις γίνονται δεκτές. Οι εταιρείες ενημερώθηκαν όλες σχετικά με τα ουσιώδη πραγματικά περιστατικά και το σκεπτικό βάσει των οποίων έγινε αποδεκτή η αποδοχή αυτή.(66) Παρά το γεγονός ότι επί του παρόντος τελούν υπό ενδιάμεση επανεξέταση τα μέτρα αντιντάμπινγκ και αντεπιδοτήσεων, οι επωνυμίες Athena AS, Norsk Havfisk AS, Rodé Vis International AS, Seaborn AS, Triton AS, Nordlaks Produkter AS και Codfarms AS πρέπει εν τούτοις να προστεθούν στον κατάλογο των εταιρειών των οποίων οι προτάσεις ανάληψης υποχρέωσης γίνονται αποδεκτές, στο παράρτημα της απόφασης 97/634/ΕΚ.2. Αλλαγές επωνυμίας(67) Τέσσερις νορβηγοί εξαγωγείς με αναλήψεις υποχρεώσεων, οι Borkowski &  Rosnes A/S (ΑΥ αριθ. 1/26, συμπληρωματικός κωδικός Taric 8124 ), Fjord Seafood ASA (ΑΥ αριθ. 1/43, συμπληρωματικός κωδικός Taric 8140 ), Sea-Bell A/S (ΑΥ αριθ. 1/156, συμπληρωματικός κωδικός Taric 8267 ) και Astor A/S (ΑΥ αριθ. 1/22, συμπληρωματικός κωδικός Taric 8120 ), ενημέρωσαν την Επιτροπή ότι αναδιοργανώθηκαν οι όμιλοι εταιρειών στους οποίους ανήκαν και ότι άλλες εταιρείες του ομίλου τους ήταν πλέον υπεύθυνες για τις εξαγωγές σολομού στην Κοινότητα. Επομένως, η Borkowski &  Rosnes A/S ζήτησε να αντικατασταθεί η επωνυμία της με την Rossa Salmon AS στον κατάλογο των εταιρειών των οποίων οι αναλήψεις υποχρεώσεων είναι δεκτές στο παράρτημα της απόφασης 97/634/EΚ, και η επωνυμία Fjord Seafood ASA, με την Fjord Marin Sales AS, η Sea-Bell A/S με την Sea Bell Salmon AS και η Astor A/S με την Midnor Processing AS στον ίδιο κατάλογο.(68) Η Επιτροπή, κατόπιν εξέτασης, θεωρεί ότι όλες οι αιτήσεις μπορεί να γίνουν δεκτές, δεδομένου ότι οι σχετικές τροποποιήσεις δεν επιφέρουν ουσιαστικές αλλαγές οι οποίες θα απαιτούσαν επανεκτίμηση του ντάμπινγκ ή των επιδοτήσεων, ούτε οι αλλαγές αυτές επηρεάζουν το σκεπτικό στο οποίο βασίστηκε η αποδοχή της ανάληψης υποχρέωσης.(69) Συνεπώς, πρέπει να μεταβληθούν, αντίστοιχα, οι επωνυμίες Borkowski &  Rosnes A/S, Fjord Seafood ASA, Sea-Bell A/S και Astor A/S, και να γίνουν Rossa Salmon AS, Fjord Marin Sales AS, Sea Bell Salmon AS και Midnor Processing AS στον κατάλογο των εταιρειών, των οποίων οι αναλήψεις υποχρεώσεων έχουν γίνει αποδεκτές στο παράρτημα της απόφασης 97/634/ΕΚ.Δ. ΤΡΟΠΟΠΟΙΗΣΗ ΤΟΥ ΠΑΡΑΡΤΗΜΑΤΟΣ ΤΗΣ ΑΠΟΦΑΣΗΣ 97/634/ΕΚ(70) Εν όψει των ανωτέρω, πρέπει να τροποποιηθεί ανάλογα ο κατάλογος των εταιρειών των οποίων οι αναλήψεις υποχρεώσεων έχουν γίνει αποδεκτές στο παράρτημα της απόφασης 97/634/ΕΚ.(71) Ζητήθηκε η γνώμη της συμβουλευτικής επιτροπής η οποία δεν προέβαλε αντιρρήσεις.(72) Για λόγους διαφάνειας, δημοσιεύεται ενημερωμένη διατύπωση του παραρτήματος της παρούσας απόφασης, στην οποία αναφέρονται όλοι οι εξαγωγείς για τους οποίους ισχύουν αναλήψεις υποχρεώσεων.(73) Παράλληλα με την απόφαση αυτή, το Συμβούλιο, με τον κανονισμό (EΚ) αριθ. 1593/2002(17) ανακάλεσε επίσης την απαλλαγή από τους δασμούς αντιντάμπινγκ και τις αντεπιδοτήσεις, που παραχωρήθηκε στις εταιρίες Nordic Group ASA, Northern Seafood A/S, Norexport A/S, Nor-Fa Fish AS, Norfra Eksport A/S, Sangoltgruppa A/S, Kr Kleiven &  Co A/S, Seaco A/S, Mesan Holding AS, Johan J. Helland A/S και Oskar Einar Rydbeck; παραχώρησε απαλλαγή από τους δασμούς αυτούς στις εταιρείες Athena Seafoods AS, Norsk Havfisk A/S, Rodé Vis International AS, Seaborn AS, Triton AS, Nordlaks Produkter AS και Codfarms AS, και μετέβαλε τις επωνυμίες Borkowski &  Rosnes A/S, Fjord Seafood ASA, Sea-Bell A/S και Astor A/S, σε Rossa Salmon AS, Fjord Marin Sales AS, Sea Bell Salmon AS και Midnor Processing AS αντίστοιχα, με την τροποποίηση του παραρτήματος του κανονισμού (EΚ) αριθ. 772/1999.Ε. ΑΝΑΔΡΟΜΙΚΗ ΕΙΣΠΡΑΞΗ ΔΑΣΜΩΝ(74) Όπως αναφέρθηκε προηγουμένως, οι εισαγωγές του υπό εξέταση προϊόντος πρέπει επί του παρόντος να καταγράφονται από τις τελωνειακές αρχές, καθιστώντας επομένως δυνατή την αναδρομική είσπραξη των δασμών αντιντάμπινγκ και των δασμών αντεπιδοτήσεων, σε περίπτωση παραβίασης ή ανάκλησης των αναλήψεων υποχρεώσεων.(75) Ωστόσο, επειδή οι παραβιάσεις των αναλήψεων υποχρεώσεων από τις διάφορες εταιρείες έγιναν πριν από τη θέση σε ισχύ του κανονισμού καταγραφής, όπως παρατάθηκε (και εντοπίστηκαν από την Επιτροπή, και η τελική σχετική γνωστοποίηση προς τις ενδιαφερόμενες εταιρίες έγινε επίσης πριν την έναρξη ισχύος του κανονισμού καταγραφής), αποφασίστηκε να μην επιβληθούν αναδρομικά δασμοί στην συγκεκριμένη περίπτωση,ΑΠΟΦΑΣΙΖΕΙ:Άρθρο 11. Οι αναλήψεις υποχρεώσεων που πρότειναν οι ακόλουθες εταιρείες: Athena Seafoods AS, Norsk Havfisk A/S, Rodé Vis International AS, Seaborn AS, Triton AS, Nordlaks Produkter AS και Codfarms AS σε σχέση με τις διαδικασίες αντιντάμπινγκ και αντεπιδοτήσεων για τις εισαγωγές σολομού εκτροφής Ατλαντικού καταγωγής Νορβηγίας, γίνονται αποδεκτές.2. Η αποδοχή ανάληψης υποχρέωσης που πρότειναν οι ακόλουθοι εξαγωγείς: Nordic Group ASA, Northern Seafood A/S, Norexport A/S, Nor-Fa Fish AS, Norfra Eksport A/S, Sangoltgruppa A/S, Kr Kleiven &  Co A/S, Seaco A/S, Mesan Holding AS, Johan J. Helland A/S και Oskar Einar Rydbeck σε σχέση με τις διαδικασίες αντιντάμπινγκ και αντεπιδοτήσεων για τις εισαγωγές σολομού εκτροφής Ατλαντικού καταγωγής Νορβηγίας, ανακαλείται.Άρθρο 2Το παράρτημα της απόφασης 97/634/ΕΚ αντικαθίσταται από το παράρτημα της παρούσας απόφασης.Άρθρο 3Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 14 Αυγούστου 2002.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 257 της 11.10.2000, σ. 2.(3) ΕΕ L 288 της 21.10.1997, σ. 1.(4) ΕΕ C 253 της 31.8.1996, σ. 18.(5) ΕΕ C 253 της 31.8.1996, σ. 20.(6) ΕΕ L 267 της 30.9.1997, σ. 1.(7) ΕΕ L 267 της 30.9.1997, σ. 19.(8) ΕΕ L 267 της 30.9.1997, σ. 81.(9) ΕΕ L 51 της 22.2.2002, σ. 32.(10) ΕΕ L 101 της 16.4.1999, σ. 1.(11) ΕΕ L 51 της 22.2.2002, σ. 1.(12) ΕΕ C 53 της 20.2.2002, σ. 10.(13) ΕΕ L 72 της 14.3.2002, σ. 7.(14) ΕΕ L 153 της 13.6.2002, σ. 9.(15) ΕΕ L 51 της 22.2.2002, σ. 32.(16) ΕΕ L 51 της 22.2.2002, σ. 1.(17) Βλέπε σελίδα 22 της παρούσας Επίσημης Εφημερίδας.ΠΑΡΑΡΤΗΜΑΚΑΤΑΛΟΓΟΣ ΕΤΑΙΡΕΙΩΝ ΤΩΝ ΟΠΟΙΩΝ ΟΙ ΑΝΑΛΗΨΕΙΣ ΥΠΟΧΡΕΩΣΕΩΝ ΕΧΟΥΝ ΓΙΝΕΙ ΑΠΟΔΕΚΤΕΣ>ΘΕΣΗ ΠΙΝΑΚΑ>


title: 2012/342/ΕΕ: Απόφαση του Συμβουλίου, της 22ας Ιουνίου 2012 , για το διορισμό στην Επιτροπή των Περιφερειών αναπληρωματικού μέλους από τη Γερμανία

text:
               28.6.2012

               EL

               Επίσημη Εφημερίδα της Ευρωπαϊκής Ένωσης

               L 168/37

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Ιουνίου 2012
   για το διορισμό στην Επιτροπή των Περιφερειών αναπληρωματικού μέλους από τη Γερμανία
   (2012/342/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για το διορισμό των τακτικών και αναπληρωματικών μελών της Επιτροπής των Περιφερειών από την περίοδο 26 Ιανουαρίου 2010 έως 25 Ιανουαρίου 2015.

               (2)

               Έχει κενωθεί μια θέση αναπληρωματικού μέλους στην Επιτροπή των Περιφερειών λόγω της λήξης της θητείας του κ. Manfred RICHTER,

         ΑΠΟΦΑΣΙΖΕΙ:
   Άρθρο 1
   Διορίζεται ως αναπληρωματικό μέλος στην Επιτροπή των Περιφερειών για το υπόλοιπο της τρέχουσας θητείας, ήτοι έως τις 25 Ιανουαρίου 2015:

               —

               η κ. Barbara HACKENSCHMIDT, Mitglied des Landtags Brandenburg.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 22 Ιουνίου 2012.

            Για το Συμβούλιο

            Η Πρόεδρος

         M. VESTAGER

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


title: Απόφαση (ΕΕ) 2017/1628 του Ευρωπαϊκού Κοινοβουλίου, της 27ης Απριλίου 2017, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2015, τμήμα IX — Ευρωπαίος Επόπτης Προστασίας Δεδομένων

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/139

         ΑΠΌΦΑΣΗ (ΕΕ) 2017/1628 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2015, τμήμα IX — Ευρωπαίος Επόπτης Προστασίας Δεδομένων
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2015 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2015 [COM(2016) 475 — C8-0277/2016] (2),

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2015, που συνοδεύεται από τις απαντήσεις των οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως τα άρθρα 55, 99, 164, 165 και 166,

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A8-0140/2017),

               1.

               χορηγεί απαλλαγή στον Ευρωπαίο Επόπτη Προστασίας Δεδομένων όσον αφορά την εκτέλεση του προϋπολογισμού του για το οικονομικό έτος 2015·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον Ευρωπαίο Επόπτη Προστασίας Δεδομένων, στο Ευρωπαϊκό Συμβούλιο, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στην Ευρωπαία Διαμεσολαβήτρια και στην Ευρωπαϊκή Υπηρεσία Εξωτερικής Δράσης, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ L 69 της 13.3.2015.

      (2)  ΕΕ C 380 της 14.10.2016, σ. 1.

      (3)  ΕΕ C 375 της 13.10.2016, σ. 1.

      (4)  ΕΕ C 380 της 14.10.2016, σ. 147.

      (5)  ΕΕ L 298 της 26.10.2012, σ. 1.


Avis juridique important

|

31999D0476

ΑΠΟΦΑΣΗ αριθ. 476/1999/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 22ας Φεβρουαρίου 1999 για την τροποποίηση της απόφασης αριθ. 2085/97/ΕΚ για τη θέσπιση προγράμματος υποστήριξης, περιλαμβανομένης και της μετάφρασης, στον τομέα των βιβλίων και της ανάγνωσης (ARIANE)

Επίσημη Εφημερίδα αριθ. L 057 της 05/03/1999 σ. 0001 - 0001

ΑΠΟΦΑΣΗ αριθ. 476/1999/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 22ας Φεβρουαρίου 1999 για την τροποποίηση της απόφασης αριθ. 2085/97/ΕΚ για τη θέσπιση προγράμματος υποστήριξης, περιλαμβανομένης και της μετάφρασης, στον τομέα των βιβλίων και της ανάγνωσης (ARIANE) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 128,την πρόταση της Επιτροπής (1),τη γνώμη της Επιτροπής των Περιφερειών (2),Αποφασίζοντας με τη διαδικασία του άρθρου 189 Β της συνθήκης (3),Εκτιμώντας:ότι, με την απόφαση αριθ. 2085/97/ΕΚ του Ευρωπαϊκού Κοινοβουλίου και του Συμβουλίου (4), θεσπίστηκε πρόγραμμα υποστήριξης, περιλαμβανομένης και της μετάφρασης, στον τομέα των βιβλίων και της ανάγνωσης (πρόγραμμα «ARIANE»), για την περίοδο από 1ης Ιανουαρίου 1997 έως 31 Δεκεμβρίου 1998 7ότι στο άρθρο 8 τρίτο εδάφιο της εν λόγω απόφασης προβλέπεται η λήψη κάθε ενδεδειγμένου μέτρου για την αποφυγή της διακοπής του θεσπισθέντος προγράμματος 7ότι, στις 28 Μαΐου 1998, η Επιτροπή υπέβαλε στο Ευρωπαϊκό Κοινοβούλιο και το Συμβούλιο πρόταση απόφασης περί θεσπίσεως ενιαίου μέσου χρηματοδότησης και προγραμματισμού για την πολιτιστική συνεργασία, για την περίοδο από 1ης Ιανουαρίου 2000 έως 31 Δεκεμβρίου 2004 7ότι, εν αναμονή της έγκρισης της εν λόγω πρότασης, είναι αναγκαίο να εξασφαλιστεί η συνέχιση της πολιτιστικής δράσης της Ευρωπαϊκής Κοινότητας, στους τομείς που καλύπτονται από το πρόγραμμα ARIANE,ΑΠΟΦΑΣΙΖΟΥΝ:Άρθρο 1 Η απόφαση αριθ. 2085/97/ΕΚ τροποποιείται ως εξής:1. Στο άρθρο 1, η ημερομηνία «31 Δεκεμβρίου 1998» αντικαθίσταται από την ημερομηνία «31 Δεκεμβρίου 1999».2. Στο άρθρο 6, το ποσό «7 εκατομμύρια Ecu» αντικαθίσταται από το ποσό «11,1 εκατομμύρια ευρώ».Άρθρο 2 Η παρούσα απόφαση αρχίζει να ισχύει την 1η Ιανουαρίου 1999.Βρυξέλλες, 22 Φεβρουαρίου 1999.Για το Ευρωπαϊκό ΚοινοβούλιοΟ ΠρόεδροςJ. M. GIL-ROBLESΓια το ΣυμβούλιοΟ ΠρόεδροςK.-H. FUNKE(1) ΕΕ C 319 της 16. 10. 1998, σ. 13 καιΕΕ C 372 της 2. 12. 1998, σ. 28.(2) ΕΕ C 51 της 22. 2. 1999, σ. 92.(3) Γνώμη του Ευρωπαϊκού Κοινοβουλίου της 9ης Οκτωβρίου 1998 (ΕΕ C 328 της 26. 10. 1998, σ. 237), κοινή θέση του Συμβουλίου, της 20ής Νοεμβρίου 1998 (ΕΕ C 404 της 23. 12. 1998, σ 17) και απόφαση του Ευρωπαϊκού Κοινοβουλίου της 17ης Δεκεμβρίου 1998 (δεν δημοσιεύθηκε ακόμα στην Επίσημη Εφημερίδα). Απόφαση του Συμβουλίου, της 8ης Φεβρουαρίου 1999.(4) ΕΕ L 291 της 24. 10. 1997, σ. 26.


title: Απόφαση (ΕΕ) 2016/1222 του Συμβουλίου, της 12ης Ιουλίου 2016, με την οποία διαπιστώνεται ότι δεν έχει αναληφθεί αποτελεσματική δράση από την Ισπανία σε εφαρμογή της σύστασης του Συμβουλίου της 21ης Ιουνίου 2013

text:
               27.7.2016

               EL

               Επίσημη Εφημερίδα της Ευρωπαϊκής Ένωσης

               L 201/19

         ΑΠΌΦΑΣΗ (ΕΕ) 2016/1222 ΤΟΥ ΣΥΜΒΟΥΛΊΟΥ
   της 12ης Ιουλίου 2016
   με την οποία διαπιστώνεται ότι δεν έχει αναληφθεί αποτελεσματική δράση από την Ισπανία σε εφαρμογή της σύστασης του Συμβουλίου της 21ης Ιουνίου 2013
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 126 παράγραφος 8,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 126 της Συνθήκης, τα κράτη μέλη αποφεύγουν τα υπερβολικά δημοσιονομικά ελλείμματα.

               (2)

               Το σύμφωνο Σταθερότητας και Ανάπτυξης βασίζεται στον στόχο των υγιών δημόσιων οικονομικών, ως μέσο ενίσχυσης των συνθηκών για σταθερότητα τιμών και ισχυρή διατηρήσιμη ανάπτυξη, που ευνοούν τη δημιουργία απασχόλησης. Το σύμφωνο Σταθερότητας και Ανάπτυξης περιλαμβάνει τον κανονισμό (ΕΚ) αριθ. 1467/97 του Συμβουλίου (1), που εκδόθηκε προκειμένου να προωθηθεί η ταχεία διόρθωση των υπερβολικών δημοσιονομικών ελλειμμάτων.

               (3)

               Το Συμβούλιο, μετά από σύσταση της Επιτροπής, αποφάσισε στις 27 Απριλίου 2009, σύμφωνα με το άρθρο 104 παράγραφος 6 της Συνθήκης για την ίδρυση της Ευρωπαϊκής Κοινότητας, ότι υφίσταται υπερβολικό έλλειμμα στην Ισπανία και εξέδωσε σύσταση για τη διόρθωση του υπερβολικού ελλείμματος το αργότερο έως το 2012 σύμφωνα με το άρθρο 104 παράγραφος 7 της εν λόγω Συνθήκης. Έκτοτε, το Συμβούλιο έχει εκδώσει τρεις νέες συστάσεις προς την Ισπανία (στις 2 Δεκεμβρίου 2009, στις 10 Ιουλίου 2012 και στις 21 Ιουνίου 2013) με βάση το άρθρο 126 παράγραφος 7 της Συνθήκης για τη λειτουργία της Ευρωπαϊκής Ένωσης, οι οποίες παρέτειναν την προθεσμία για τη διόρθωση του υπερβολικού ελλείμματος έως το 2013, το 2014 και το 2016 αντιστοίχως. Και στις τρεις συστάσεις το Συμβούλιο θεώρησε ότι η Ισπανία είχε αναλάβει αποτελεσματική δράση, αλλά είχαν συμβεί απρόβλεπτα αντίξοα οικονομικά γεγονότα με μείζονες αρνητικές επιπτώσεις για τα δημόσια οικονομικά (2).

               (4)

               Στη σύστασή του της 21ης Ιουνίου 2013, το Συμβούλιο πρότεινε οι στόχοι όσον αφορά το ονομαστικό έλλειμμα που θα έπρεπε να επιτύχει η Ισπανία να είναι 6,5 % του ΑΕΠ το 2013, 5,8 % του ΑΕΠ το 2014, 4,2 % του ΑΕΠ το 2015 και 2,8 % του ΑΕΠ το 2016, οι οποίοι συνάδουν με βελτίωση του διαρθρωτικού ισοζυγίου κατά 1,1 %, 0,8 %, 0,8 % και 1,2 % του ΑΕΠ κατά τα έτη 2013-2016, αντιστοίχως, με βάση τις εαρινές προβλέψεις των υπηρεσιών της Επιτροπής του 2013 που εκτείνονται έως το 2016. Προκειμένου να επιτευχθεί αυτή η βελτίωση, η Ισπανία κλήθηκε να εφαρμόσει πρόσθετα μέτρα που αντιστοιχούν σε 2 %, 1 % και 1,5 % του ΑΕΠ το 2014, το 2015 και το 2016, αντίστοιχα. Επιπλέον, η Ισπανία κλήθηκε i) να ενισχύσει την αποτελεσματικότητα του θεσμικού πλαισίου, με περαιτέρω αύξηση της διαφάνειας κατά την εφαρμογή του νόμου περί δημοσιονομικής σταθερότητας, καθώς και με τη σύσταση ανεξάρτητου δημοσιονομικού συμβουλίου για την παροχή αναλύσεων και συμβουλών και για την παρακολούθηση της συμμόρφωσης της δημοσιονομικής πολιτικής με τους εθνικούς και τους ενωσιακούς δημοσιονομικούς κανόνες, ii) να αναλάβει συγκεκριμένες δράσεις για την τιθάσευση του αυξανόμενου διαρθρωτικού ελλείμματος στο σύστημα κοινωνικής ασφάλισης, και iii) να δώσει μεγαλύτερη έμφαση στον αναπτυξιακό χαρακτήρα της εξυγίανσης, μεταξύ άλλων με τη διενέργεια συστηματικών επισκοπήσεων των δαπανών και του φορολογικού συστήματος. Τέλος, για να διασφαλιστεί η επιτυχία της στρατηγικής για τη δημοσιονομική εξυγίανση, στη σύσταση επισημαινόταν η σημασία της στήριξης της δημοσιονομικής εξυγίανσης με εκτενείς διαρθρωτικές μεταρρυθμίσεις, σύμφωνα με τις συστάσεις του Συμβουλίου προς την Ισπανία στο πλαίσιο του Ευρωπαϊκού Εξαμήνου και της Διαδικασίας Μακροοικονομικών Ανισορροπιών.

               (5)

               Στις εαρινές προβλέψεις της Επιτροπής του 2013 που εκτείνονται έως το 2016, στις οποίες στηρίζεται η σύσταση του Συμβουλίου της 21ης Ιουνίου 2013, προβλεπόταν ότι η οικονομία της Ισπανίας επρόκειτο να συρρικνωθεί κατά 1,5 % το 2013 προτού μεγεθυνθεί κατά 0,9 %, 1,4 % και 1,9 %, αντίστοιχα, κατά τα τρία επόμενα έτη. Προβλεπόταν αύξηση του ονομαστικού ΑΕΠ κατά 0,1 % και 2,0 % το 2013 και το 2014 αντίστοιχα, και κατά 2,6 % και 3,2 % κατά τα δύο επόμενα έτη.

               (6)

               Στη σύστασή του της 21ης Ιουνίου 2013, το Συμβούλιο όρισε προθεσμία έως την 1η Οκτωβρίου 2013 για την ανάληψη αποτελεσματικής δράσης, σύμφωνα με τις διατάξεις του άρθρου 3 παράγραφος 4 του κανονισμού (ΕΚ) αριθ. 1467/97. Στις 15 Νοεμβρίου 2013, με βάση τις φθινοπωρινές προβλέψεις της του 2013, η Επιτροπή κατέληξε στο συμπέρασμα ότι η Ισπανία είχε λάβει αποτελεσματικά μέτρα, προκειμένου να συμμορφωθεί με την εν λόγω σύσταση, αν και επισήμαινε τον κίνδυνο μη συμμόρφωσης το 2014. Επί τη βάσει αυτή, η Επιτροπή έκρινε ότι, τη συγκεκριμένη χρονική στιγμή, δεν ήταν αναγκαίες περαιτέρω ενέργειες στο πλαίσιο της διαδικασίας υπερβολικού ελλείμματος. Έκτοτε, η διαδικασία υπερβολικού ελλείμματος έχει ανασταλεί.

               (7)

               Οι κίνδυνοι μη συμμόρφωσης με τη σύσταση του Συμβουλίου της 21ης Ιουνίου 2013 υπογραμμίστηκαν εκ νέου σε μεταγενέστερες αξιολογήσεις. Στα μέσα Ιουλίου 2014, το Συμβούλιο κατέληξε στο συμπέρασμα ότι τα μέτρα στα οποία βασίζεται η δημοσιονομική στρατηγική που εκτίθεται στο πρόγραμμα σταθερότητας του 2014 χρειαζόταν να εξειδικευτούν περαιτέρω και ότι απαιτούντο πρόσθετες προσπάθειες για την πλήρη συμμόρφωση με την εν λόγω σύσταση. Με βάση την αξιολόγηση του προγράμματος σταθερότητας του 2015, το Συμβούλιο κατέληξε τον Ιούλιο του 2015 στο συμπέρασμα ότι υπήρχε κίνδυνος μη συμμόρφωσης της Ισπανίας με τις διατάξεις του συμφώνου Σταθερότητας και Ανάπτυξης. Ομοίως, οι γνώμες της Επιτροπής σχετικά με τα σχέδια προϋπολογισμού της Ισπανίας για τα έτη 2014, 2015 και 2016, έχουν καταλήξει όλες στο συμπέρασμα ότι υπήρχε κίνδυνος μη συμμόρφωσης της Ισπανίας με τους κανόνες του συμφώνου Σταθερότητας και Ανάπτυξης. Ειδικότερα, η Επιτροπή υπογράμμισε τον κίνδυνο που σχετίζεται με το γεγονός ότι η διαρθρωτική προσπάθεια στα σχέδια ήταν μικρότερη από εκείνη που συνιστούσε το Συμβούλιο. Επιπλέον, η Επιτροπή επεσήμανε επίσης κινδύνους που απειλούσαν την επίτευξη των στόχων για το ονομαστικό έλλειμμα.

               (8)

               Στις 9 Μαρτίου 2016, με βάση τις χειμερινές της προβλέψεις του 2016, η Επιτροπή κατέληξε επίσης στο συμπέρασμα ότι υπήρχε κίνδυνος μη τήρησης της προθεσμίας για τη διόρθωση του υπερβολικού ελλείμματος, δεδομένης της ακόμα σημαντικής αναμενόμενης υπέρβασης σε σχέση με τον ενδιάμεσο στόχο του 4,2 % του ΑΕΠ για το ονομαστικό ισοζύγιο το 2015 και λαμβανομένου υπόψη του γεγονότος ότι η δημοσιονομική προσπάθεια που είχε επιτευχθεί μέχρι τη στιγμή εκείνη υπολειπόταν κατά πολύ της συνιστώμενης προσπάθειας. Επί τη βάσει αυτή, η Επιτροπή εξέδωσε σύσταση στην Ισπανία να εντείνει τις προσπάθειές της προκειμένου να διασφαλιστεί η συμμόρφωση με τη σύσταση του Συμβουλίου της 21ης Ιουνίου 2013. Προς τον σκοπό αυτό συστάθηκε στην Ισπανία i) να λάβει μέτρα για να διασφαλίσει την έγκαιρη και διαρκή διόρθωση του υπερβολικού ελλείμματος, μεταξύ άλλων κάνοντας πλήρη χρήση, εφόσον κρίνεται σκόπιμο, των προληπτικών και διορθωτικών εργαλείων που προβλέπονται στον οικείο νόμο περί σταθερότητας για τον έλεγχο των αποκλίσεων σε επίπεδο τοπικής αυτοδιοίκησης από τους αντίστοιχους στόχους για το έλλειμμα, το χρέος και τον κανόνα για τις δαπάνες· και ii) να υποβάλει έκθεση στην Επιτροπή σχετικά με τα μέτρα που λαμβάνονται σε εφαρμογή της σύστασης της Επιτροπής στο επικαιροποιημένο σχέδιο δημοσιονομικού προγράμματος για το 2016 ή, το αργότερο, σε ειδική ενότητα του προσεχούς προγράμματος σταθερότητας του 2016.

               (9)

               Η νέα αξιολόγηση της δράσης την οποία ανέλαβε η Ισπανία για τη διόρθωση του υπερβολικού ελλείμματος έως το 2016, σε εφαρμογή της σύστασης του Συμβουλίου της 21ης Ιουνίου 2013, οδηγεί στα ακόλουθα συμπεράσματα:

                           —

                           Με βάση τα στοιχεία που κοινοποιήθηκαν από την Ισπανία την άνοιξη του 2016 και επικυρώθηκαν από την Επιτροπή (Eurostat) στις 21 Απριλίου 2016, το έλλειμμα της γενικής κυβέρνησης ανήλθε στο 5,9 % του ΑΕΠ το 2014 και στο 5,1 % του ΑΕΠ το 2015, υπερβαίνοντας τους ενδιάμεσους στόχους του 5,8 % και 4,2 % του ΑΕΠ αντίστοιχα που είχε θέσει το Συμβούλιο. Το ύψος του ελλείμματος για το 2014 επηρεάστηκε από την προς τα κάτω αναθεώρηση του ονομαστικού ΑΕΠ που πραγματοποιήθηκε κατά τη στιγμή της υποβολής της δεύτερης κοινοποίησης ΔΥΕ τον Οκτώβριο του 2015 καθώς και από αυξητικές του ελλείμματος πράξεις του χρηματοπιστωτικού τομέα της τάξης του 0,1 % του ΑΕΠ. Η επεκτατική δημοσιονομική πολιτική το 2015 είχε μεγάλο αντίκτυπο στο δημοσιονομικό αποτέλεσμα.

                           —

                           Με βάση τις εαρινές προβλέψεις της Επιτροπής του 2016, η μεταβολή του διαρθρωτικού ισοζυγίου το 2015 εκτιμάται σε – 1,0 % του ΑΕΠ, ποσοστό που υπολείπεται σημαντικά του 0,8 % του ΑΕΠ που συνέστησε το Συμβούλιο. Η σωρευτική μεταβολή του διαρθρωτικού ισοζυγίου κατά την περίοδο 2013-2015 ανήλθε στο 0,6 % του ΑΕΠ, δηλαδή υπολείπεται σημαντικά του 2,7 % του ΑΕΠ που συνέστησε το Συμβούλιο. Επιπλέον, μετά την προσαρμογή για να ληφθούν υπόψη τα αποτελέσματα της αναθεωρημένης δυνητικής αύξησης της παραγωγής και των έκτακτων εσόδων ή υστερήσεων εσόδων σε σύγκριση με το βασικό σενάριο στο οποίο στηρίζεται η σύσταση, η διαρθρωτική προσπάθεια ανέρχεται σε – 0,7 % του ΑΕΠ το 2015 και σε – 0,2 % του ΑΕΠ κατά την περίοδο 2013-2015, ήτοι υπολείπεται κατά πολύ της συνιστώμενης προσπάθειας. Όταν μετράται σύμφωνα με την απαγωγική μέθοδο, η δημοσιονομική προσπάθεια ανέρχεται σε – 0,5 % του ΑΕΠ το 2015, ενώ για την περίοδο 2013-2015 η προσπάθεια φαίνεται να είναι μηδενική, παρά τις συνιστώμενες προσπάθειες 1 % και 3 % του ΑΕΠ, αντίστοιχα. Τα μέτρα εξυγίανσης, για παράδειγμα στο πλαίσιο των μεταρρυθμίσεων της δημόσιας διοίκησης και του συνταξιοδοτικού συστήματος, δεν ήταν επαρκή ώστε να αντισταθμιστεί ο αντίκτυπος ορισμένων επεκτατικών μέτρων που εφαρμόστηκαν το 2015, όπως οι μειώσεις του φόρου εισοδήματος φυσικών προσώπων και εταιρειών και η μερική επαναφορά του δώρου Χριστουγέννων που είχε καταργηθεί προηγουμένως.

                           —

                           Κατά την περίοδο 2013-2015, ο πληθωρισμός στην Ισπανία (όπως μετράται βάσει του αποπληθωριστή του ΑΕΠ) ήταν πολύ χαμηλότερος από ό,τι στο βασικό μακροοικονομικό σενάριο στο οποίο στηρίζεται η σύσταση (το 2014 σημείωσε ακόμη και αρνητική τιμή – 0,4 %), καθιστώντας δυσκολότερη την επίτευξη των δημοσιονομικών στόχων. Ωστόσο, ο αντίκτυπος του χαμηλού ή και αρνητικού πληθωρισμού στα δημοσιονομικά αποτελέσματα της Ισπανίας αντισταθμίστηκε σε μεγάλο βαθμό από την υψηλότερη από την αναμενόμενη αύξηση του πραγματικού ΑΕΠ, επίσης χάρη στις μεταρρυθμίσεις που πραγματοποιήθηκαν για την αντιμετώπιση της κρίσης και την επιτυχή ολοκλήρωση του προγράμματος χρηματοδοτικής συνδρομής. Παρά τη λιγότερο δυναμική εξέλιξη του αποπληθωριστή του ΑΕΠ, το επίπεδο του ονομαστικού ΑΕΠ το 2015 ήταν μόλις κατά 1 % χαμηλότερο από το προβλεπόμενο στο βασικό σενάριο, λόγω του ότι το πραγματικό ΑΕΠ αυξήθηκε με πολύ ταχύτερους ρυθμούς κατά την ίδια περίοδο. Επιπλέον, η ταχεία δημιουργία θέσεων εργασίας και η μεγάλη συμμετοχή των φορολογικών εσόδων στην ανάπτυξη συνέβαλαν περαιτέρω στη μείωση του ελλείμματος.

                           —

                           Συνολικά, κατά τη διάρκεια του 2014 και του 2015, τα χαμηλά επιτόκια και η μεγαλύτερη από την αναμενόμενη οικονομική ανάκαμψη, επίσης χάρη στις μεταρρυθμίσεις που πραγματοποιήθηκαν για την αντιμετώπιση της κρίσης, η επιτυχής ολοκλήρωση του προγράμματος χρηματοδοτικής συνδρομής και οι ευνοϊκές εξελίξεις στην αγορά εργασίας βοήθησαν την Ισπανία να μειώσει το έλλειμμα της γενικής κυβέρνησης. Συγχρόνως, η διαδικασία δημοσιονομικής εξυγίανσης παρεμποδίστηκε από τον μη αναμενόμενο αρνητικό πληθωρισμό σε σχέση με το μακροοικονομικό σενάριο στο οποίο βασίζεται η σύσταση του Συμβουλίου της 21ης Ιουνίου 2013. Ωστόσο, τα έκτακτα έσοδα, ιδίως το 2015, δεν χρησιμοποιήθηκαν για την επιτάχυνση της μείωσης του ελλείμματος. Αντιθέτως, εφαρμόστηκε πιο χαλαρή δημοσιονομική πολιτική, ιδίως μέσω της φορολογικής μεταρρύθμισης και της δυναμικής αύξησης των δαπανών.

               (10)

               Στις εαρινές προβλέψεις της Επιτροπής του 2016 προβλέπεται έλλειμμα της γενικής κυβέρνησης της τάξης του 3,9 % του ΑΕΠ το 2016 και του 3,1 % του ΑΕΠ το 2017. Οι στόχοι του προγράμματος σταθερότητας του 2016 για το έλλειμμα είναι 3,6 % και 2,9 % του ΑΕΠ το 2016 και 2017, αντιστοίχως. Κατά συνέπεια, η Ισπανία δεν φαίνεται έτοιμη να επιτύχει έγκαιρη και μόνιμη διόρθωση του υπερβολικού ελλείμματός της το 2016. Ο λόγος του δημόσιου χρέους προς το ΑΕΠ μειώθηκε ελαφρώς από 99,3 % το 2014 σε 99,2 % το 2015, χάρη σε καθαρές πωλήσεις χρηματοοικονομικών περιουσιακών στοιχείων, οι οποίες υπεραντιστάθμισαν τον αντίκτυπο της αύξησης του ελλείμματος με ρυθμούς ταχύτερους από εκείνους της αύξησης του ονομαστικού ΑΕΠ. Σύμφωνα με τις εαρινές προβλέψεις της Επιτροπής του 2016, ο λόγος του χρέους αναμένεται να αυξηθεί και πάλι το 2016, στο 100,3 % του ΑΕΠ, και στη συνέχεια να μειωθεί.

               (11)

               Από το 2012, το δημοσιονομικό πλαίσιο της Ισπανίας έχει ενισχυθεί προκειμένου, μεταξύ άλλων, να αποφευχθούν αποκλίσεις και να διασφαλιστεί η συμμόρφωση, σε όλες τις βαθμίδες της δημόσιας διοίκησης, με τους αντίστοιχους στόχους τους για το έλλειμμα, το χρέος και τον κανόνα για τις δαπάνες. Από τη σύσταση του Συμβουλίου της 21ης Ιουνίου 2013, η Ισπανία έχει ενισχύσει περαιτέρω το εγχώριο δημοσιονομικό πλαίσιό της με την τροποποίηση του νόμου περί σταθερότητας του 2012, με στόχο την παροχή κινήτρων προς τις δημόσιες διοικήσεις για μείωση των ληξιπρόθεσμων οφειλών του δημόσιου τομέα σε εμπορικούς προμηθευτές, καθώς και με τη δημιουργία τον Νοέμβριο του 2013 ανεξάρτητης δημοσιονομικής αρχής (AIReF). Ωστόσο, μολονότι ο ισπανικός νόμος περί σταθερότητας περιλαμβάνει εργαλεία πρόληψης και διόρθωσης των αποκλίσεων από τους εγχώριους δημοσιονομικούς στόχους, η εμπειρία κατά τα έτη 2014 και 2015 καταδεικνύει ότι τα εργαλεία αυτά θα μπορούσαν να είχαν χρησιμοποιηθεί σε μεγαλύτερο βαθμό. Μετά τη σύσταση της Επιτροπής, της 9ης Μαρτίου 2016, η ισπανική κυβέρνηση έχει αρχίσει να επιβάλει την εφαρμογή διορθωτικών διατάξεων στο νόμο περί σταθερότητας στην περιφερειακή κυβέρνηση, οι οποίες δεν είχαν προηγουμένως τεθεί σε εφαρμογή. Επιπλέον, η κεντρική κυβέρνηση θέσπισε περικοπές των δαπανών σε ποσό που ανέρχεται σε 2 δισεκατ. EUR.

               (12)

               Τον Δεκέμβριο του 2013, η Ισπανία θέσπισε μεταρρύθμιση για την αναθεώρηση της τιμαριθμικής αναπροσαρμογής των συντάξεων και την καθιέρωση από το 2019 αυτόματης αναπροσαρμογής των συντάξεων των μελλοντικών συνταξιούχων, ώστε να λαμβάνονται υπόψη τυχόν μεταβολές στο προσδόκιμο ζωής. Επιπλέον, από τον Ιούνιο του 2013 εφαρμόζει μεταρρύθμιση της δημόσιας διοίκησης με σκοπό τη βελτίωση της αποδοτικότητας. Ταυτόχρονα, το 2014 η Ισπανία θέσπισε μεταρρύθμιση της φορολογίας εισοδήματος φυσικών προσώπων και εταιρειών, η οποία είχε μεν ορισμένα θετικά στοιχεία, για παράδειγμα μειώνοντας το μη μισθολογικό κόστος εργασίας, πλην όμως η χρηματοδότησή της δεν ήταν πλήρης.

               (13)

               Αυτό οδηγεί στο συμπέρασμα ότι η απόκριση της Ισπανίας στη σύσταση του Συμβουλίου της 21ης Ιουνίου 2013 υπήρξε ανεπαρκής. Η Ισπανία δεν πέτυχε τον ενδιάμεσο στόχο για το ονομαστικό έλλειμμα το 2015 και δεν αναμένεται να θέσει τέλος στο υπερβολικό έλλειμμά της έως το 2016. Η δημοσιονομική προσπάθεια υπολείπεται σημαντικά εκείνης που συνέστησε το Συμβούλιο, επιπλέον δε σημειώθηκε επέκταση της δημοσιονομικής πολιτικής το 2015,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Ισπανία δεν έχει αναλάβει αποτελεσματική δράση σε εφαρμογή της σύστασης του Συμβουλίου της 21ης Ιουνίου 2013.
   Άρθρο 2
   Η παρούσα απόφαση απευθύνεται στο Βασίλειο της Ισπανίας.

      Βρυξέλλες, 12 Ιουλίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  Κανονισμός (ΕΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (ΕΕ L 209 της 2.8.1997, σ. 6).

      (2)  Όλα τα έγγραφα που αφορούν τη διαδικασία υπερβολικού ελλείμματος της Ισπανίας είναι αναρτημένα στην ακόλουθη διεύθυνση: http://ec.europa.eu/economy_finance/economic_governance/sgp/deficit/countries/spain_en.htm


Avis juridique important

|

E1996C0523(01)

Έρευνα κρατικής ενίσχυσης σύμφωνα με το άρθρο 61 της συμφωνίας για τον ΕΟΧ και με το άρθρο 4 παράγραφος 7 της πράξης που αναφέρεται στο σημείο 1 στοιχείο Β του παραρτήματος XV της συμφωνίας για τον ΕΟΧ Απόφαση της Εποπτεύουσας Αρχής της ΕΖΕΣ να μην προβάλλει αντιρρήσεις

Επίσημη Εφημερίδα αριθ. C 149 της 23/05/1996 σ. 0008 - 0008

Έρευνα κρατικής ενίσχυσης σύμφωνα με το άρθρο 61 της συμφωνίας για τον ΕΟΧ και με το άρθρο 4 παράγραφος 7 της πράξης που αναφέρεται στο σημείο 1 στοιχείο Β του παραρτήματος XV της συμφωνίας για τον ΕΟΧ Απόφαση της Εποπτεύουσας Αρχής της ΕΖΕΣ να μην προβάλλει αντιρρήσεις (96/C 149/05)>ΘΕΣΗ ΠΗΝΑΚΑ>


Avis juridique important

|

31980D1118

80/1118/ΕΟΚ : Απόφαση του Συμβουλίου, της 4ης Δεκεμβρίου 1980, περί αντικατάστασης ενός κανονικού μέλους της επιτροπής του Ευρωπαϊκού Κοινωνικού Ταμείου

Επίσημη Εφημερίδα αριθ. L 332 της 10/12/1980 σ. 0019

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31999D0706

1999/706/ΕΚ: Απόφαση της Επιτροπής, της 30ής Σεπτεμβρίου 1999, για καθορισμό των διαθεσίμων για το 1999 ποσών δυνάμει του ειδικού πλαισίου συνδρομής των παραδοσιακών προμηθευτών μπανάνας ΑΚΕ [κανονισμός (ΕΚ) αριθ. 856/1999 του Συμβουλίου] [κοινοποιηθείσα υπό τον αριθμό Ε(1999) 3097]

Επίσημη Εφημερίδα αριθ. L 280 της 30/10/1999 σ. 0122 - 0124

ΑΠΟΦΑΣΗ ΤΗΣ ΕΠΙΤΡΟΠΗΣτης 30ής Σεπτεμβρίου 1999για καθορισμό των διαθεσίμων για το 1999 ποσών δυνάμει του ειδικού πλαισίου συνδρομής των παραδοσιακών προμηθευτών μπανάνας ΑΚΕ [κανονισμός (ΕΚ) αριθ. 856/1999 του Συμβουλίου][κοινοποιηθείσα υπό τον αριθμό Ε(1999) 3097](1999/706/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 856/1999 του Συμβουλίου, της 22ας Απριλίου 1999, για καθορισμό ειδικού πλαισίου συνδρομής για τους παραδοσιακούς προμηθευτές μπανάνας (ΑΚΕ)(1), και ιδιαίτερα το άρθρο 7 και εξής,Εκτιμώντας:(1) ότι ο κανονισμός (ΕΚ) αριθ. 856/1999 του Συμβουλίου θεσπίζει ένα ειδικό πλαίσιο για τεχνική και οικονομική συνδρομή για να βοηθήσει τους παραδοσιακούς προμηθευτές μπανάνας ΑΚΕ να προσαρμοστούν στις νέες συνθήκες αγοράς σύμφωνα με τις αλλαγές που επήλθαν στην κοινή οργάνωση αγοράς·(2) ότι το άρθρο 7 του εν λόγω κανονισμού προβλέπει ότι η Επιτροπή καθορίζει, σε ετήσια βάση, το μέγιστο ποσό που διατίθεται σε κάθε παραδοσιακό προμηθευτή μπανάνας ΑΚΕ βάσει του παρατηρηθέντος επιπέδου ανταγωνιστικότητας, λαμβάνοντας υπόψη τη σημασία της παραγωγής μπανάνας της σχετικής χώρας·(3) ότι ο κανονισμός (ΕΚ) αριθ. 1609/1999 της Επιτροπής(2), και ιδίως τα άρθρα 3 και 4, αναφέρει τη συγκεκριμένη μέθοδο για τον υπολογισμό του παρατηρηθέντος επιπέδου αντιγωνιστκότητας και τη σημασία της παραγωγής μπανάνας της σχετικής χώρας ΑΚΕ·(4) ότι το άρθρο 7 του κανονισμού (ΕΚ) αριθ. 1609/1999 προβλέπει ότι σε περίπτωση που κάποιος παραδοσιακός προμηθευτής ΑΚΕ δεν έχει υποβάλει αίτηση για οικονομική και τεχνική συνδρομή εντός της προθεσμίας που καθορίζεται στο άρθρο 1 παράγραφος 1 του κανονισμού ή αν τα υποβληθέντα προγράμματα δεν είναι σύμφωνα με τη μακροπρόθεσμη στρατηγική που καθορίζεται στο άρθρο 1 παράγραφος 2 του κανονισμού, η Επιτροπή επανακατανέμει τα ποσά·(5) ότι το μέλος, το αρμόδιο για την ανάπτυξη, εξουσιοδοτείται να υπογράψει, εξ ονόματος της Επιτροπής, συμφωνία χρηματοδότησης για τα συγκεκριμένα ποσά που αναφέρονται στην παρούσα απόφαση,ΑΠΟΦΑΣΙΖΕΙ:Άρθρο 1Τα διαθέσιμα σε κάθε παραδοσιακό προμηθευτή ΑΚΕ ποσά είναι αυτά που αναφέρονται στο παράρτημα της παρούσας απόφασης. Αυτά είναι ενδεικτικά ποσά και δεν αποτελούν δέσμευση για το σχετικό παραδοσιακό προμηθευτή ΑΚΕ.Άρθρο 2Το αρμόδιο για την ανάπτυξη μέλος, εξουσιοδοτείται, εξ ονόματος της Επιτροπής, να επανακατανείμει τα ποσά που αναφέρονται στο παράρτημα της παρούσας απόφασης σύμφωνα με τις διατάξεις που ορίζονται στο άρθρο 7 του κανονισμού (ΕΚ) αριθ. 1609/1999.Άρθρο 3Το αρμόδιο για την ανάπτυξη μέλος, εξουσιοδοτείται να υπογράψει, εξ ονόματος της Επιτροπής, συμφωνία χρηματοδότησης με κάθε παραδοσιακό προμηθευτή ΑΚΕ για το συγκεκριμένο επίπεδο των κονδυλίων που πρόκειται να χορηγηθούν, βάσει του ετήσιου σχεδίου επενδύσεων.Βρυξέλλες, 30 Σεπτεμβρίου 1999.Για την ΕπιτροπήPoul NIELSONΜέλος της Επιτροπής(1) ΕΕ L 108 της 27.4.1999, σ. 2.(2) ΕΕ L 190 της 23.7.1999, σ. 14.ΠΑΡΑΡΤΗΜΑΤα διαθέσιμα ενδεικτικά ποσά για το 1999 για κάθε παραδοσιακό προμηθευτή μπανάνας ΑΚΕ>ΘΕΣΗ ΠΙΝΑΚΑ>


Απόφαση του Ευρωπαϊκού Κοινοβουλίου σχετικά με την προσάρτηση στον Κανονισμό του καταλόγου των εγγράφων τα οποία είναι άμεσα προσβάσιμα μέσω του μητρώου των κοινοβουλευτικών εγγράφων (2002/2055(REG))


Avis juridique important

|

41981D0004

81/4 Ευρατόμ, ΕΚΑΧ, ΕΟΚ: Απόφαση των αντιπροσώπων των κυβερνήσεων των κρατών μελών των Ευρωπαϊκών Κοινοτήτων της 6ης Ιανουαρίου 1981 περί διορισμού των μελών της Επιτροπής των Ευρωπαϊκών Κοινοτήτων

Επίσημη Εφημερίδα αριθ. L 009 της 09/01/1981 σ. 0042 - 0042

***** ΑΠΟΦΑΣΗ  ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ  ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  της 1ης Ιανουαρίου 1981  περί διορισμού του προέδρου της Επιτροπής των Ευρωπαϊκών Κοινοτήτων  (81/4/Ευρατόμ, ΕΚΑΧ, ΕΟΚ)  ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 14,  τη συνθήκη περί προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενεργείας, που υπεγράφη στις 28 Μαΐου 1979, καθώς και την απόφαση του Συμβουλίου της 24ης Μαΐου 1979 περί προσχωρήσεως της Ελληνικής Δημοκρατίας στην Ευρωπαϊκή Κοινότητα Άνθρακος και Χάλυβος, και ιδίως το άρθρο 134 της προσαρτημένης σ 'αυτές πράξεως,  την απόφαση των αντιπροσώπων των Κυβερνήσεων των Κρατών μελών των Ευρωπαϊκών Κοινοτήτων της 1ης Ιανουαρίου 1981 περί διορισμού των μελών της Επιτροπής,  ΑΠΕΦΑΣΙΣΑΝ:  Άρθρο μόνο  Πρόεδρος της Επιτροπής των Ευρωπαϊκών Κοινοτήτων για την περίοδο από 6ης Ιανουαρίου 1981 μέχρι και 5ης Ιανουαρίου 1983 διορίζεται ο κ. Gaston THORN.  Έγινε στις Βρυξέλλες, την 1η Ιανουαρίου 1981.  Ο Πρόεδρος  Ch. A. VAN DER KLAAUW


title: 2011/560/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα VI — Ευρωπαϊκή Οικονομική και Κοινωνική Επιτροπή

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/97

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα VI — Ευρωπαϊκή Οικονομική και Κοινωνική Επιτροπή
   (2011/560/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),
   έχοντας υπόψη τους οριστικούς ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010) 963 – C7-0216/2010] (2),
   έχοντας υπόψη την ετήσια έκθεση της Ευρωπαϊκής Οικονομικής και Κοινωνικής Επιτροπής προς την αρμόδια για την απαλλαγή αρχή, σχετικά με τους εσωτερικούς ελέγχους που πραγματοποιήθηκαν το 2009,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2009, συνοδευόμενη από τις απαντήσεις των θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 287 της συνθήκης για τη λειτουργία της Ευρωπαϊκής Ένωσης (4),
   έχοντας υπόψη το άρθρο 272 παράγραφος 10, τα άρθρα 274, 275 και 276 της συνθήκης ΕΚ, το άρθρο 314 παράγραφος 10, καθώς και τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού (A7-0136/2011),

               1.

               χορηγεί απαλλαγή στον γενικό γραμματέα της Ευρωπαϊκής Οικονομικής και Κοινωνικής Επιτροπής για την εκτέλεση του προϋπολογισμού της Ευρωπαϊκής Οικονομικής και Κοινωνικής Επιτροπής για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ L 69 της 13.3.2009.

      (2)  ΕΕ C 308 της 12.11.2010, σ. 1.

      (3)  ΕΕ C 303 της 9.11.2010, σ. 1.

      (4)  ΕΕ C 308 της 12.11.2010, σ. 129.

      (5)  ΕΕ L 248 της 16.9.2002, σ. 1.
    ---documentbreak---

               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/98

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   που περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα VI — Ευρωπαϊκή Οικονομική και Κοινωνική Επιτροπή
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),
   έχοντας υπόψη τους οριστικούς ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010) 963 — C7-0216/2010] (2),
   έχοντας υπόψη την ετήσια έκθεση της Ευρωπαϊκής Οικονομικής και Κοινωνικής Επιτροπής προς την αρμόδια για την απαλλαγή αρχή, σχετικά με τους εσωτερικούς ελέγχους που πραγματοποιήθηκαν το 2009,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2009, συνοδευόμενη από τις απαντήσεις των θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων που παρέχεται από το Ελεγκτικό Συνέδριο σύμφωνα με το άρθρο 287 της συνθήκης για τη λειτουργία της Ευρωπαϊκής Ένωσης (4),
   έχοντας υπόψη το άρθρο 272 παράγραφος 10, τα άρθρα 274, 275 και 276 της συνθήκης ΕΚ, το άρθρο 314 παράγραφος 10, καθώς και τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού (A7-0136/2011),

               1.

               σημειώνει ότι το 2009 η Ευρωπαϊκή Οικονομική και Κοινωνική Επιτροπή (ΕΟΚΕ) είχε στη διάθεσή της πιστώσεις για αναλήψεις υποχρεώσεων ανερχόμενες σε 122 000 000 ευρώ συνολικά (118 000 000 ευρώ το 2008), με ποσοστό απορρόφησης 98,02 %, το οποίο είναι υψηλότερο του μέσου όρου των υπόλοιπων οργάνων (97,69 %)·

               2.

               σημειώνει με ανησυχία τις κατηγορίες σχετικά με τη διαχείριση εντός της ΕΟΚΕ οι οποίες οδήγησαν στην απόφαση της που έλαβε η Ευρωπαϊκή Υπηρεσία Καταπολέμησης της Απάτης (OLAF) στις 11 Μαρτίου 2011 να ξεκινήσει τη διεξαγωγή έρευνας·

               3.

               ζητεί από την ΕΟΚΕ να παράσχει στην επιτροπή του Κοινοβουλίου που είναι αρμόδια για τη διαδικασία χορήγησης απαλλαγής περαιτέρω πληροφορίες σχετικά με τις καταγγελθείσες παρατυπίες·

               4.

               ζητεί από την ΕΟΚΕ να συνεργαστεί πλήρως με την OLAF και να παράσχει κάθε αναγκαία βοήθεια στο προσωπικό της OLAF όσον αφορά τη διεξαγωγή της έρευνάς του·

               5.

               ζητεί από την ΕΟΚΕ να υποβάλλει στοιχεία στην επιτροπή του Κοινοβουλίου που είναι αρμόδια για τη διαδικασία της απαλλαγής σχετικά με:

                           —

                           τις πειθαρχικές διαδικασίες που κινήθηκαν από την ΕΟΚΕ και τις οικονομικές συνέπειές τους, και ιδίως την πειθαρχική διαδικασία αριθ. 2/2007,

                           —

                           την πολιτική σε θέματα προσωπικού όσον αφορά την προαγωγή προσωπικού σε διευθυντικές θέσεις,

                           —

                           τις συγκρούσεις όσον αφορά την ανεξαρτησία της νομικής υπηρεσίας της ΕΟΚΕ,

                           —

                           την πρόσβαση μελών της ΕΟΚΕ και μελών του Προεδρείου της σε όλες τις αναγκαίες πληροφορίες,

                           —

                           το στάδιο στο οποίο βρίσκεται η διαδικασία και τα αποτελέσματα των εσωτερικών λογιστικών ελέγχων που διενεργεί η ΕΟΚΕ·

               6.

               ζητεί από τον Ευρωπαίο Διαμεσολαβητή να ενημερώσει, το ταχύτερο δυνατόν, την επιτροπή του Κοινοβουλίου που είναι αρμόδια για την απαλλαγή σχετικά με τα αποτελέσματα των ερευνών του που αφορούν τη συγκεκριμένη υπόθεση·

               7.

               σημειώνει ότι το Ελεγκτικό Συνέδριο ανέφερε στην ετήσια έκθεσή του ότι από τον έλεγχο δεν προέκυψε καμία σημαντική παρατήρηση όσον αφορά την ΕΟΚΕ· καλεί ωστόσο το Ελεγκτικό Συνέδριο να επιβεβαιώσει εάν διαπιστώθηκαν παρατυπίες από τους λογιστικούς ελέγχους των εκθέσεων του 2009, οι οποίες να έχουν ήδη αποτελέσει αντικείμενο της πειθαρχικής διαδικασίας αριθ. 2/2007·

               8.

               σημειώνει την περαιτέρω μικρή αύξηση του αριθμού των μονίμων θέσεων (704 θέσεις το 2009, 700 το 2008 και 695 το 2007) που διατέθηκαν στην ΕΟΚΕ, και το γεγονός ότι όλες αυτές οι θέσεις καλύπτονται συστηματικά (7 κενές θέσεις το 2009, 19 το 2008 και 9 το 2007)· σημειώνει την ύπαρξη του μεσοπρόθεσμου σχεδίου (στρατηγική 2008-2013) για την προώθηση των ίσων ευκαιριών και της πολυμορφίας στη γραμματεία, και συγκεκριμένα, μέσω της μεγαλύτερης χρήσης των γενικών ρυθμίσεων για το ελαστικό ωράριο, και προσμένει εκθέσεις σχετικά με την περαιτέρω εξέλιξη της πολιτικής ανθρώπινων πόρων·

               9.

               σημειώνει με ικανοποίηση ότι σύμφωνα με τα σχόλια της ΕΟΚΕ σε απάντησή της στο ψήφισμα του Κοινοβουλίου της 5ης Μαΐου 2010 σχετικά με την απαλλαγή για το οικονομικό έτος 2008 (6), η συμφωνία διοικητικής συνεργασίας ανάμεσα στην ΕΟΚΕ και την Επιτροπή των Περιφερειών (ΕτΠ) για την περίοδο 2008 έως 2014 εκτελείται επαρκώς και επισημαίνει ότι προς το παρόν δεν έχουν εντοπισθεί άλλες ανάγκες για τη βελτίωση των πρακτικών πτυχών, ότι οι επιτροπές εξακολουθούν να δείχνουν ιδιαίτερη προσοχή στη διατήρηση υψηλού επιπέδου εναρμόνισης, πράγμα το οποίο εξασφαλίζεται από τη διάρθρωση διακυβέρνησης της συμφωνίας διοικητικής συνεργασίας· καλεί δε την ΕΟΚΕ και την ΕτΠ να ανακοινώσουν κατά πόσον ο διαχωρισμός που προκύπτει από τη συμφωνία αυτή δεν είχε επιπτώσεις στον προϋπολογισμό, και να γνωστοποιήσουν στην αρμόδια για την απαλλαγή αρχή τα αποτελέσματα της ενδιάμεσης εξέτασης της συμφωνίας, που έχει προβλεφθεί για το 2011·

               10.

               επισημαίνει τις προσπάθειες στον τομέα της διοργανικής συνεργασίας, συγκεκριμένα, τη συνεχιζόμενη καθιέρωση του συστήματος διαχείρισης του προσωπικού «Sysper2», και τις διεξαγόμενες σχετικές προετοιμασίες· σημειώνει πως η καθιέρωση του συστήματος αυτού έχει προγραμματισθεί για τον Ιανουάριο του 2012·

               11.

               επαναλαμβάνει τη θέση του ότι, για λόγους διαφάνειας, οι δηλώσεις οικονομικών συμφερόντων των μελών όλων των θεσμικών οργάνων της Ένωσης θα πρέπει να είναι προσπελάσιμες στο Διαδίκτυο μέσω ενός δημόσιου μητρώου· επισημαίνει την απάντηση της ΕΟΚΕ και ιδίως την επιστολή του αντιπροέδρου της ΕΟΚΕ σχετικά με την παρατήρηση του Κοινοβουλίου ότι τα μέλη της ΕΟΚΕ δεν προβαίνουν σε δήλωση των οικονομικών τους συμφερόντων και ζητεί από την ΕΟΚΕ να λάβει μέτρα για τη δημοσιοποίηση των σχετικών πληροφοριών και να επανεξετάσει το ζήτημα αυτό στην ετήσια έκθεση δραστηριοτήτων της·

               12.

               επιδοκιμάζει την προθυμία της ΕΟΚΕ να δεχθεί την υπόδειξη του Κοινοβουλίου στο προαναφερθέν ψήφισμα της 5ης Μαΐου 2010, ότι δηλαδή τα έξοδα ταξιδίου των μελών της ΕΟΚΕ πρέπει να βασίζονται μόνο στο πραγματικό κόστος ταξιδίου (και ότι οι ημερήσιες αποζημιώσεις πρέπει να είναι ίδιες με αυτές που λαμβάνουν οι βουλευτές του Ευρωπαϊκού Κοινοβουλίου), λαμβάνει δε υπό σημείωση την επιστολή του προέδρου της ΕΟΚΕ σχετικά με το θέμα αυτό· ζητεί από την ΕΟΚΕ να αναφέρει τη σχετική πρόοδο επί του ζητήματος·

               13.

               ζητεί από την ΕΟΚΕ να αναφέρει τις εξελίξεις σ’ ό,τι αφορά την πρόοδο σχετικά με την αναθεώρηση του οικονομικού καθεστώτος των μελών και να κοινοποιήσει στην αρμόδια για την απαλλαγή αρχή την έκβαση αυτής της διαδικασίας·

               14.

               συγχαίρει την ΕΟΚΕ για τη σταθερή υψηλή ποιότητα της ετήσιας έκθεσης δραστηριοτήτων της και εκφράζει ικανοποίηση διότι συμπεριελήφθη σε αυτήν η συνέχεια που δόθηκε στις προηγούμενες αποφάσεις απαλλαγής του Κοινοβουλίου.

               15.

               ζητεί από την ΕΟΚΕ να προβεί επειγόντως, εντός του 2011, σε επανεξέταση των δαπανών όλων των τομέων δραστηριότητάς της προκειμένου να εξασφαλίσει ότι όλες οι δαπάνες είναι οικονομικά αποδοτικές, έτσι ώστε να εντοπιστεί οποιαδήποτε πιθανή εξοικονόμηση, η οποία θα μπορούσε να μειώσει τις πιέσεις που ασκούνται στον προϋπολογισμό κατά τη σημερινή περίοδο λιτότητας.

      (1)  ΕΕ L 69 της 13.3.2009.

      (2)  ΕΕ C 308 της 12.11.2010, σ. 1.

      (3)  ΕΕ C 303 της 9.11.2010, σ. 1.

      (4)  ΕΕ C 308 της 12.11.2010, σ. 129.

      (5)  ΕΕ L 248 της 16.9.2002, σ. 1.

      (6)  ΕΕ L 252 της 25.9.2010, σ. 94.


Avis juridique important

|

31985D0537

85/537/Ευρατόμ: Απόφαση του Συμβουλίου της 5ης Δεκεμβρίου 1985 που τροποποιεί την απόφαση 77/271/Ευρατόμ όσον αφορά το συνολικό ποσό των δανείων Ευρατόμ που η Επιτροπή είναι εξουσιοδοτημένη να συνάπτει για να συνεισφέρει στη χρηματοδότηση των πυρηνικών κέντρων ενεργείας

Επίσημη Εφημερίδα αριθ. L 334 της 12/12/1985 σ. 0023 - 0023 Ισπανική ειδική έκδοση: Κεφάλαιο 12 τόμος 5 σ. 0009  Πορτογαλική ειδική έκδοση : Κεφάλαιο 12 τόμος 5 σ. 0009

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 5ης Δεκεμβρίου 1985  που τροποποιεί την απόφαση 77/271/Ευρατόμ όσον αφορά το συνολικό ποσό των δανείων Ευρατόμ που η Επιτροπή είναι εξουσιοδοτημένη να συνάπτει για να συνεισφέρει στη χρηματοδότηση των πυρηνικών κέντρων ενεργείας  (85/537/Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενέργειας,  την απόφαση 77/270/Ευρατόμ του Συμβουλίου της 29ης Μαρτίου 1977 περί εξουσιοδοτήσεως της Επιτροπής να συνάπτει δάνεια Ευρατόμ με σκοπό τη συμμετοχή στη χρηματοδότηση των πυρηνικών σταθμών παραγωγής ηλεκτρικής ενέργειας (1), και ιδίως το άρθρο 1,  την πρόταση της Επιτροπής,  Εκτιμώντας:  ότι έχει καλυφθεί το ποσό των δανείων εξ 1 800 εκατομμυρίων ECU, που αναφέρεται στην απόφαση 77/221/Ευρατόμ (2), όπως τροποποιήθηκε τελευταία από την απόφαση 82/170/Ευρατόμ (3)·  ότι, βάσει της μέχρι σήμερα εμπειρίας, επιβάλλεται η αύξηση κατά 1 000 εκατομμύρια ECU του συνολικού ποσού των δανείων τα οποία η Επιτροπή είναι εξουσιοδοτημένη να συνάψει εξ ονόματος της Ευρωπαϊκής Κοινότητας Ατομικής Ενέργειας·  ότι είναι λοιπόν αναγκαίο να τροποποιηθεί η απόφαση 77/271/Ευρατόμ,  ΑΠΟΦΑΣΙΖΕΙ:  Άρθρο μόνο  Το άρθρο της απόφασης 77/271/Ευρατόμ αντικαθίσταται από το ακόλουθο κείμενο:  «Άρθρο μόνο  Τα δάνεια τα προβλεπόμενα στο άρθρο 1 της απόφασης 77/270/Ευρατόμ μπορούν να συνάπτονται για ποσά που το συνολικό κεφάλαιό τους δεν θα υπερβαίνει το ισότιμο των 3 000 εκατομμυρίων ECU.  Εφόσον το ύψος των πραγματοποιημένων πράξεων φθάσει τα 2 800 εκατομμύρια ECU, η Επιτροπή ενημερώνει το Συμβούλιο, το οποίο αποφασίζει με ομοφωνία, το συντομότερο δυνατό και κατόπιν προτάσεως της Επιτροπής, σχετικά με τον καθορισμό ενός νέου ποσού.»  Βρυξέλλες, 5 Δεκεμβρίου 1985.  Για το Συμβούλιο  Ο Πρόεδρος  J.-C. JUNCKER  (1) ΕΕ αριθ. L 88 της 6. 4. 1977, σ. 9.  (2) ΕΕ αριθ. L 88 της 6. 4. 1977, σ. 11.  (3) ΕΕ αριθ. L 78 της 24. 3. 1982, σ. 21.


Avis juridique important

|

32003D0744

2003/744/Ευρατόμ: Απόφαση του Συμβουλίου, της 22ας Σεπτεμβρίου 2003, για την έγκριση της σύναψης από την Επιτροπή συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και της κυβέρνησης της Δημοκρατίας του Ουζμπεκιστάν σχετικά με τις ειρηνικές χρήσεις της πυρηνικής ενέργειας

Επίσημη Εφημερίδα αριθ. L 269 της 21/10/2003 σ. 0008 - 0008

Απόφαση του Συμβουλίουτης 22ας Σεπτεμβρίου 2003για την έγκριση της σύναψης από την Επιτροπή συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και της κυβέρνησης της Δημοκρατίας του Ουζμπεκιστάν σχετικά με τις ειρηνικές χρήσεις της πυρηνικής ενέργειας(2003/744/Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,την πρόταση της Επιτροπής,Εκτιμώντας τα αλόλουθα:(1) Σύμφωνα με τις οδηγίες του Συμβουλίου, που δόθηκαν με την απόφαση του Συμβουλίου της 26ης Ιουνίου 2000, η Επιτροπή διαπραγματεύθηκε συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και της κυβέρνησης της Δημοκρατίας του Ουζμπεκιστάν σχετικά με τις ειρηνικές χρήσεις της πυρηνικής ενέργειας.(2) Πρέπει να εξουσιοδοτηθεί η Επιτροπή να συνάψει την εν λόγω συμφωνία,ΑΠΟΦΑΣΙΖΕΙ:Άρθρο μόνοΗ Επιτροπή εξουσιοδοτείται να συνάψει συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και της κυβέρνησης της Δημοκρατίας του Ουζμπεκιστάν σχετικά με τις ειρηνικές χρήσεις της πυρηνικής ενέργειας.Το κείμενο της συμφωνίας επισυνάπτεται στην παρούσα απόφαση.Βρυξέλλες, 22 Σεπτεμβρίου 2003.Για το ΣυμβούλιοΟ ΠρόεδροςF. Frattini


title: Απόφαση (ΕΕ, Ευρατόμ) 2017/1108 του Συμβουλίου, της 20ής Ιουνίου 2017, για τον διορισμό δύο μελών της επιτροπής ανεξάρτητων διακεκριμένων προσωπικοτήτων, σύμφωνα με το άρθρο 11 παράγραφος 1 του κανονισμού (ΕΕ, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων

text:
               22.6.2017

               EL

               Επίσημη Εφημερίδα της Ευρωπαϊκής Ένωσης

               L 160/35

         ΑΠΌΦΑΣΗ (ΕΕ, Ευρατόμ) 2017/1108 ΤΟΥ ΣΥΜΒΟΥΛΊΟΥ
   της 20ής Ιουνίου 2017
   για τον διορισμό δύο μελών της επιτροπής ανεξάρτητων διακεκριμένων προσωπικοτήτων, σύμφωνα με το άρθρο 11 παράγραφος 1 του κανονισμού (ΕΕ, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας,
   Έχοντας υπόψη τον κανονισμό (ΕΕ, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων (1) και ιδίως το άρθρο 11 παράγραφος 1,
   Εκτιμώντας τα εξής:

               (1)

               Σύμφωνα με το άρθρο 11 παράγραφος 1 του κανονισμού (ΕΕ, Ευρατόμ) αριθ. 1141/2014, συγκροτείται επιτροπή ανεξάρτητων διακεκριμένων προσωπικοτήτων.

               (2)

               Το άρθρο 11 παράγραφος 1 του κανονισμού (ΕΕ, Ευρατόμ) αριθ. 1141/2014 ορίζει ότι η επιτροπή αποτελείται από έξι μέλη και ότι το Ευρωπαϊκό Κοινοβούλιο, το Συμβούλιο και η Επιτροπή διορίζουν από δύο μέλη. Η επιτροπή ανανεώνεται εντός έξι μηνών από τη λήξη της πρώτης συνόδου του Ευρωπαϊκού Κοινοβουλίου μετά τις εκάστοτε εκλογές του Ευρωπαϊκού Κοινοβουλίου. Η θητεία των μελών δεν ανανεώνεται,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Οι ακόλουθοι διορίζονται μέλη της επιτροπής ανεξάρτητων διακεκριμένων προσωπικοτήτων για τη διάρκεια της θητείας της επιτροπής:

               —

               κα Rebecca ADLER-NISSEN

               —

               κ. Christoph MÖLLERS

         2.   Ο διορισμός υπόκειται στην υπογραφή, από κάθε διορισθέν μέλος, της δήλωσης ανεξαρτησίας και απουσίας σύγκρουσης συμφερόντων που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 20 Ιουνίου 2017.

            Για το Συμβούλιο

            H Πρόεδρος

         H. DALLI

      (1)  ΕΕ L 317 της 4.11.2014, σ. 1.

      ΠΑΡΑΡΤΗΜΑ

         ΔΗΛΩΣΗ ΑΝΕΞΑΡΤΗΣΙΑΣ ΚΑΙ ΑΠΟΥΣΙΑΣ ΣΥΓΚΡΟΥΣΗΣ ΣΥΜΦΕΡΟΝΤΩΝ

      Ο κάτωθι υπογεγραμμένος, …, δηλώνω ότι έχω λάβει υπόψη το άρθρο 11 παράγραφος 1 του κανονισμού (ΕΕ, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων και θα ασκώ τα καθήκοντά μου ως μέλους της επιτροπής ανεξάρτητων διακεκριμένων προσωπικοτήτων με πλήρη ανεξαρτησία και σε πλήρη συμμόρφωση με τους κανόνες του εν λόγω κανονισμού.
      Δεν θα ζητώ ούτε θα λαμβάνω οδηγίες από οποιοδήποτε θεσμικό όργανο ή κυβέρνηση ή από οποιοδήποτε άλλο όργανο, υπηρεσία ή οργανισμό. Θα απέχω από κάθε πράξη ασυμβίβαστη προς τη φύση των καθηκόντων μου.
      Δηλώνω, εξ όσων γνωρίζω, ότι δεν συντρέχει στο πρόσωπό μου σύγκρουση συμφερόντων. Υπάρχει σύγκρουση συμφερόντων όταν η αμερόληπτη και αντικειμενική άσκηση των καθηκόντων μου ως μέλους της επιτροπής ανεξάρτητων διακεκριμένων προσωπικοτήτων επηρεάζεται από λόγους οικογενειακούς, προσωπικής ζωής, πολιτικών, εθνικών, φιλοσοφικών ή θρησκευτικών δεσμών, οικονομικού συμφέροντος ή κάθε άλλης σύμπτωσης συμφερόντων με αποδέκτη.
      Συγκεκριμένα, δηλώνω ότι δεν είμαι μέλος του Ευρωπαϊκού Κοινοβουλίου, του Συμβουλίου ή της Επιτροπής. Δεν έχω εκλεγεί. Δεν είμαι μόνιμος υπάλληλος ή μέλος του λοιπού προσωπικού της Ευρωπαϊκής Ένωσης. Δεν είμαι εν ενεργεία ή πρώην υπάλληλος ευρωπαϊκού πολιτικού κόμματος ή ευρωπαϊκού πολιτικού ιδρύματος.

         …, …

               [ΗΜΕΡΟΜΗΝΙΑ + ΥΠΟΓΡΑΦΗ

               του διορισθέντος μέλους

               της επιτροπής

               ανεξάρτητων διακεκριμένων προσωπικοτήτων]


title: 81/915/EOK: Απόφαση τού Ευρωπαϊκού Κοινοβουλίου τής 18ης Σεπτεμβρίου 1981 περί χορηγήσεως απαλλαγής στό Διοικητικό Συμβούλιο τού Ευρωπαϊκού Ιδρύματος γιά τή Βελτίωση τών Όρων Διαβιώσεως καί Εργασίας όσον αφορά τήν εκτέλεση τών πιστώσεών του γιά τό οικονομικό έτος 1979 βάσει τής εκθέσεως τού Ελεγκτικού Συνεδρίου

text:
'Αριθ. L 342/4                  Επίσημη Εφημερίδα τών Εύρωπαϊκόν Κοινοτήτων                                  28 . 11.81
                                  ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
                                               τής 18ης Σεπτεμβρίου 1981
            περί χορηγήσεως απαλλαγής στό Διοικητικό Συμβούλιο τοΰ Εύρωπαϊκοϋ Ιδρύματος γιά τή
            Βελτίωση τών "Ορων Διαβιώσεως καί Εργασίας δσον άφορα τήν έκτέλεση τών πιστώσεών του
                       γιά τό οίκονομικό έτος 1979 βάσει τής έκθέσεως τοΟ 'ΕλεγκτικοΟ Συνεδρίου
                                                     (81 /915/ΕΟΚ)
            ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
            "Εχοντας υπόψη :
            — τή συνθήκη περί ιδρύσεως τής Ευρωπαϊκής Οικονομικής Κοινότητος, και ιδίως τό άρθρο
                  206β σχετικά μέ αύτό,
            — τούς λογαριασμούς διαχειρίσεως τοϋ Εύρωπαϊκοϋ Ιδρύματος γιά τή Βελτίωση τών Όρων
                  Διαβιώσεως καί ' Εργασίας γιά τό οικονομικό έτος 1979,
            — τήν έκθεση τοϋ 'Ελεγκτικού Συνεδρίου περί τής άποδόσεως τών λογαριασμών γιά τό 1979
                  (έγγρ. 1-837/80),
             — τήν έκθεση τής Επιτροπής ' Ελέγχου τοΰ Προϋπολογισμού (έγγρ. 1-251 /81 ),
             — ύπενθυμίζοντας ότι ή συνθήκη τής 22ας ' Ιουλίου 1975, δεόντως έπικυρωθείσα άπό όλα τά
                  Κράτη μέλη, επιφορτίζει τό Εύρωπαϊκό Κοινοβούλιο μέ τήν τελική ευθύνη δσον άφορα τή
                  χορήγηση άπαλλαγής γιά τήν έκτέλεση τοΟ γενικού προϋπολογισμού τών Ευρωπαϊκών
                  Κοινοτήτων,
             — θεωρώντας δτι ή ευθύνη αύτή έπεκτείνεται έπίσης καί στούς εξαρτώμενους καί βοηθητι
                  κούς οργανισμούς τών Εύρωπαϊκών Κοινοτήτων,
             1 . παραθέτει τά κάτωθι στοιχεία γιά τίς άναλύσεις λογαριασμών τοϋ Εύρωπαϊκοϋ Ιδρύματος
             γιά τή Βελτίωση τών Όρων Διαβιώσεως καί ' Εργασίας :
                                                   Οικονομικό ετος 1979
                                                                                ΕΛΜ
             ΕΣΟΔΑ
             Άπό τή συνεισφορά τής Επιτροπής στόν προϋπολογισμό                               2077 118,25
             Τραπεζικοί τόκοι κλπ.                                                                44461,77
             Διάφορα                                                                              24 277,96
             Σύνολο                                                                           2 145 857,98
             ΕΞΟΔΑ
             Πιστώσεις τοϋ προϋπολογισμού                                                     2 590 000,00
             'Υποχρεώσεις                                                                     2 145 857,98
             'Αχρησιμοποίητες πιστώσεις                                                          444 142,02
             Πληρωμές                                                                          1 261 741,98
              Πιστώσεις πού έχουν μεταφερθεί άπό προηγούμενα έτη                                 664423,00
              Πληρωμές άπό πιστώσεις πού έχουν μεταφερθεί                                        658 586,00
              'Αχρησιμοποίητες πιστώσεις πού έχουν μεταφερθεί                                       5 837,00
              Πιστώσεις πού θά ιιεταφερθοϋν                                                      884 116,00
              2, χορηγεί άπαλλαγή στό Διοικητικό Συμβουλιο τοϋ Εύρωπαϊκοϋ 'Ιδρύματος γιά τή Βελτίωση
              τών Όρων Διαβιώσεως καί Εργασίας, μέ βάση τήν έκθεση τοϋ Έλεγκτικοϋ Συνεδρίου, όσον
              άφορα τήν άπόδοση τών λογαριασμών τοϋ οικονομικού έτους 1979"
 ---pagebreak--- 28 . 11.81                    Επίσημη ' Εφημερίδα τόν Εύρωπαϊκών Κοινοτήτων                      'Αριθ. L 342/5
           3 , έφιστά τήν προσοχή στό ψήφισμα που περιλαμβάνει τις παρατηρήσεις πού συνοδεύουν τήν
           απόφαση αύτή χορηγήσεως άπαλλαγής καί ζητεί από τήν Επιτροπή νά ύποβάλει έπί αύτοϋ
           εκθεση σχετικά μέ τά μέτρα πού έλήφθησαν συνεπεία τών παρατηρήσεων αύτών'
           4, αναθέτει στήν Πρόεδρο του νά άνακοινώσει τήν άπόφαση αύτή καί τίς συνημμένες παρα
           τηρήσεις στό Συμβούλιο καί στήν Επιτροπή καί στό Διοικητικό Συμβούλιο τοΟ ΕύρωπαϊκοΟ
           ' Ιδρύματος γιά τή Βελτίωση τών Όρων Διαβιώσεως καί Εργασίας, νά τίς διαβιβάσει στά άλλα
           όργανα καί νά μεριμνήσει γιά τή δημοσίευσή τους στήν 'Επίσημη 'Εφημερίδα τών Εύρωπαϊκών
           Κοινοτήτων {σειρά L).
           Συνετάχθη στίς 18 Σεπτεμβρίου 1981 .
                        O Γενικός Γραμματέας                          Ή Πρόεδρος
                             H.-J. ΟΡΙΤΖ                             Simone VEIL